ЎзММИ вакиллари иштирокида Ўзбекистон миллий матбуот марказида Матбуот анжумани бўлиб ўтди. | УЗБЕКСКИЙ НАЦИОНАЛЬНЫЙ ЎзММИ вакиллари иштирокида Ўзбекистон миллий матбуот марказида Матбуот анжумани бўлиб ўтди. — УЗБЕКСКИЙ НАЦИОНАЛЬНЫЙ\n2020 йилнинг 1 январидан “Ўзбекистон миллий метрология институти” давлат корхонасининг Қорақалпоғистон республикаси ва вилоятларда жами 16 та ҳудудий филиаллари ташкил этилди. Ўзбекистон Республикаси Президентининг 2019 йил 15 августдаги ПҚ-4419 сонли “Ўзбекистон Республикасида мувофиқликни баҳолаш тизимини янада такомиллаштириш ва синов лабораториялари комплексини ривожлантириш тўғрисида” қарорига асосан ташкил этилган бу филиаллар “Республика синов ва сертификатлаштириш маркази”нинг 16 та ҳудудий марказлардаги “Метрология бўлимлари”дан иборат бўлиб, 12 та ўлчаш турлари бўйича қиёслаш, метрологик шаҳодатлаш, синов ускуналарини аттестация қилиш фаолиятини амалга оширилар эди. Юқоридаги қарор қабул қилингандан сўнг ўлчаш турларига яна 4 та, калибрлаш ва ўлчаш воситалари турини тасдиқлаш синовлари қўшилиб “Ўзбекистон миллий метрология институти” ДКнинг 16 та ҳудудий филиаллари ташкил этилди. Натижада:\nКўрсатиладиган хизматлар нархи ягоналаштирилди;\nАккредитация доирасига мувофиқ жойларда шартнома бериш ва логистика орқали хизматларни кўрсатиш йўлга қўйилди;\nТабиркорларга қулай шарт-шароитлар яратиш мақсадида логистика (сайёр хизмат) тизими йўлга қўйилди;\nЎлчаш натижаларини бир хиллигини таъминлаш мақсадида сертификатларни расмийлаштирилиши ягона тартиби жорий қилинди;\nЎзбекистон Республикаси Вазирлар Маҳкамасининг 698 – сонли қарорини сифатли ижро этиш мақсадида таъминотчиларга маиший ҳисоблагичларни ташиш учун кўмаклашиш мақсадида филиалларга “Дамас” русумли автоуловлар бириктирилди;\nМаиший ҳисоблагиларни қиёслаш мурожатларни қабул қилиш ва хизматларни тақдим этиш учун “metrologiya.nim.uz” ахборт тизими “ягона интерактив давлат хизматлари портали”га интеграция қилинди.\nТадбиркорлик субьектлари томонидан Тошкентга ўлчаш воситаларини текширтириш учун олиб келиши 2019 йил январ – феврал ойларида 2 022 донани ташкил қилган бўлса, 2020 йилнинг шу ойлари оралиғида бу рақам 4 бараварга камайиб 543 донани ташкил этди. Ўз ўрнида бу рақамларга ҳамоҳанг тарзда тадбиркорларнинг қимматли вақти ва маблағи тежалишига эришилди.\nБаҳолаш меъзонига киритиладиган асосий йўналишлари:\nАккредитация доираси кенгайтирилганлиги (калибрлаш, қиёслаш);\nМоддий техника базасини янгилланганлиги ва қайта жиҳозланганлиги;\nЛабораториялараро солиштиришлар амалга оширилганлиги;\nОммавий ахборот воситалари, расмий сайт ва ижтимоий тармоқдаги саҳифалар, ТВ ва радиода фаолиятни мунтазам ёритиб борилаётгани;\nТехник ўқишлар ўз вақтида ва сифатли ташкил этилганлиги;\nТадбиркорлик субьектларига қўшимча қулайликлар яратилганлиги;\nЛогистика тизимини йўлга қўйилганлиги ва бошқалар.\n2021-2022 йилларда ҳудудларда умумий қиймати 13 747,9 минг АҚШ доллори миқдорида бўлган “Калибрлаш лабораторияларини ташкил қилиш” лойиҳаси бўйича 13 та филиалда 26 та лаборатория ташкил этилиши кўзда тутилган. Бу лабораториялар учун 3 192 та ускуна харид қилиниб, 37 нафар малакали ходимлар тайёрлананади ва кимё, термометрия, узунлик, масса термометрия, фотометрия ва радиометрия, электрия ва магнетизм йўналишларида метрологик фаолият олиб боради.\nКалибрлаш лабораториялари ўлчаш натижаларининг метрологик кузатулувчанлиги ҳақида сўз борганда миллий эталонлар базасини ривожлантириш ҳақида тўхталиб ўтиш лозим.\n2018-2019 йилларда олиб борилган ишлар натижасида 2017 йилда Ўзбекистон миллий метрология институти ташкил этилиб, давлат бюджетидан илк бор 2018-2022 йилларга мўлжалланган Дастурга асосан 21 дона эталонларни харид қилиш учун 5,8 млн.доллар ажратилди.\n2019- 2022 йилга қадар қўшимча 6 млн. доллар маблағга 21 та эталон харид қилиш ва уларни сонини 33 донага етказиш режалаштирилган.\n2019 йилда келтирилган умумий қиймати 660 минг доллар бўлган 5 дона эталонлар (узунлик, масса, вақт ва частота, электр хажм, физик-кимёвий, электр кучланиши, оптик зичлик (ёруғликни ўтказиучанлиги спектрал коэффитценти), сарф ва ҳажм, электр индуктивлик, ионли нурланишлар, ҳарорат, абсалют ва ортиқча босим, куч ўлчаш бирликлари эталонлари) ишга туширилиб улар сони 17 донага етказилди.\nЎзбекистон Республикаси Президентининг ПҚ-3663-сон қарорига асосан ҳамда республикада олиб борилаётган ўлчашлар натижаларини халқаро даражада тан олинишига эришиш мақсадида халқаро ўлчовлар ва тарозилар Бюросига (BIPM) 2018 йилда аъзо бўлди. Бу аъзолик доирасида шу йилнинг ўзида BIPMнинг калибрлаш ва ўлчаш сертификатларини ўзаро тан олиш тўғрисидаги келишувни (CIPM MRA) имзоланди.\nКелишувга биноан 102 та аъзо мамлакатларнинг миллий метрология институтларининг калибрлаш ва ўлчаш натижаларини ўзаро тан олиниши таъминланади.\nУшбу келишувни амалга ошириш мақсадида, BIPMнинг базасида Ўзбекистон Республикаси калибрлаш ва ўлчаш имкониятлари тўғрисидаги ёзувларни (СМС қатори) киритиш юзасидан қуйидаги ишлар олиб борилмоқда:\nҲозирда институт томонидан КООМЕТ лойиҳалари доирасида 12 та солиштириш, яъни 2 та қўшимча (ҳажм ва фотометрик ўлчаш тури бўйича) ва 10 та пилот (электр,радио, суюқлик зичлиги, кинематик қовушқоқлик, ҳарорат (2), фотометрия, масса (2) ва сигнал частотаси ўлчашлари) ишларини олиб борилмоқда.\nКалибрлаш хизмати доирасини кенгайтириш бўйича 516 та лабораторияларда озиқ-овқат ва қишлоқ хўжалиги маҳсулотлари, машинасозлик, металлургия ва қурилиш, кимё, экология ва тиббиёт, электротехника жабҳаларида жами 245 ўлчаш воситаси гуруҳларидан 55 таси 22% калибрлаш жорий этилган.\nЛабораториялардаги ўлчаш воситаларини калибрлашни қамровини 22 фоиздан 77 фоизга етказиш мақсадида 1- ва 2-босқичларда 31 нафар ходимни тайёрлаш, 165 та калибрлаш усулларни жорий этиш, 70 дона ишчи эталонларни хорижий метрология институтларида калибрлашдан ўтказиш ҳамда жами 134 та турдаги ўлчаш воситалари бўйича аккредитация доирасини кенгайтириш бўйича режа-жадвал ишлаб чиқилиб тасдиқланди.\nРежага асосан, 3-босқичда калибрлаш ишларни тўлиқ йўлга қўйиш мақсадида қўшимча 11 нафар ходимни тайёрлаш, 74 та калибрлаш усулларни жорий этиш 33 та ишчи эталонларни 665 минг АҚШ долларига харид қилиш режалаштирилган.\n“Давлат тили ҳақида”ги Қонун ижроси йўлида


14 апрел 2021, Тошкент вақти: 09:15\nСамарқанд давлат униерситети талабалари пахтага кетмоқда. 22 октябрь 2017 йил.\nСамарқанд давлат университетининг ижтимоий-иқтисодиёт факультети талабаси Дилкаш Хуррамов Пастдарғом туманига пахта теримига мажбуран олиб кетилаётган пайтда автобусдан ўзини ташқарига улоқтирган. Бу ҳақда Озодликка хабар берган талабаларнинг айтишларича, Дилкаш Хуррамов бир қанча жароҳатлар билан касалхонага ётқизилган. Университет раҳбарияти эса талабанинг жароҳат олганини тасдиқлар экан, у автобусдан тушаётган пайтда, ўзидан кетиб йиқилганини иддао қилади.\nСамарқанд давлат университети ижтимоий-иқтисодиёт факультетининг 301-гуруҳ талабаси Дилкаш Хуррамов, 22 октябрь куни университет талабаларини оммавий равишда Пастдарғом туманига олиб кетилаётган пайтда қаттиқ жароҳат олган.\nВоқеа гувоҳи бўлган талабанинг айтишича, Дилкаш Хуррамов тез кетаётган автобусдан сакраган:\n“Эрталаб соат еттиларда университетдан Самарқанд вилоятининг Пастдарғом туманига колонна бўлиб жўнадик. Дилкаш минган автобус биздан олдинда кетаётган эди. Самарқанд шаҳридан чиққан эдик. Бирдан колонна тўхтаб қолди.Ҳай-ҳуй, чопа-чоп бошланди. Биз ҳам бориб кўрсак шунақа воқеа содир бўлган экан. Дилкаш билан кетаётган талабаларнинг айтишларича, у тез кетаётган автобуснинг эшигини қайириб очиб, ўзини кўчага ташлабди”, деди талаба.\nКурсдошларидан бирининг айтишича, Дилкаш Хуррамов соғлиғи ёмонлашгани боис факультет деканидан жавоб сўраган бўлса ҳам, унга пахтадан қолишга рухсат берилмаган:\n“Дилкаш соғлиғи йўқ эканлигини куратор ва янги ишга келган деканга айтишига қарамасдан, декан ундан мажбуран тушунтириш хати ёздириб олиб, агар пахтага чиқмаса ўқишдан ҳайдалишини айтган. Дилкаш касал бўлса ҳам мажбур келган”, деди талаба.\nСамарқанд давлат унверситетининг исми сир қолишини сўраган ўқитувчиси Дилкаш Хуррамов оғир жароҳатлар билан касалхонага ётқизилганини айтди:\n“Автобусдан ўзини ташлаганда бир қўли синган, юзлари шилиниб, йиртилиб кетган. Мен олган маълумотга кўра, юзининг беш-олти жойини тикишга тўғри келибди. Ҳозир у касалхонада”, деди ўқитувчи.\nСамарқанд давлат унверситети раҳбариятининг ўзини таништирмаган мулозими Дилкаш Хуррамовнинг пахтага кетиш жараёнида, автобусдан йиқилиб тан жароҳати олганини ва касалхонага ётқизилганини тасдиқлади.\nБироқ, мулозимнинг айтишича, колонна Пастдарғомга етиб олганидан сўнг, Дилкаш Хуррамов автобусдан тушаётган пайтда йиқилиб тушган:\n“Соғлиғи яхши бўлмаган, автобусдан тушаётган пайтда оёғи сирғалиб кетиб, йиқилиб тушган. Бахтсиз ҳодиса бу. Ҳозир аҳволи яхши, касалхонада даволаняпти”, деди мулозим.\n“Соғлиғи ёмон талабани нега пахта теримига чиқарасиз?” деган Озодлик саволини мулозим жавобсиз қолдирди ва алоқани узиб қўйди.\nОзодлик университетнинг маънавий-маърифий ишлари бўйича биринчи проректори Алишер Эштаев билан ҳам боғланишга ҳаракат қилди.\nЛекин проректорнинг котибаси уни пахта теримига кетганини айтди:\n“Домла пахтадалар, дарс ҳам бўляптию, пахтага ҳам чиқяптиларда”, деди котиба.\n21 сентябрь куни Ўзбекистон бош вазири Абдулла Арипов бошчилигида ярим тунда видеоселектор йиғилиши ўтказилгани ва унда 22 сентябрь соат 17:00га қадар пахтага жалб қилинган талабалар, ўқитувчилар ва тиббиёт ходимларини ортга қайтариш бўйича топшириқ берилганлиги ҳақида ҳукумат нашрлари хабар қилган эди.\nБу топшириқ президент Шавкат Мирзиëев Нью-Йоркда бўлиб ўтган БМТ Бош ассамблеяси мажлисидан қайтиши билан берилди. Ўзбекистон президенти БМТ минбаридан туриб мамлакатда болалар меҳнати¸ мажбурий меҳнатга батамом барҳам берилгани ҳақида баëнот берган¸ аммо ўқувчи-талабалар¸ қолаверса¸ ўқитувчи ва шифокорларнинг айни баëнот қилинган кунда ҳам мажбуран пахта даласида экани халқаро майдонда эътирозга сабаб бўлган эди.\nБош вазирнинг бу топшириғидан сўнг, талабалар¸ ўқитувчи¸ врач ва ҳамширалар бир кун ичида ўз ўқиш ва иш жойларига оммавий равишда қайтарилган эди.\nОб-ҳаво совий бошлагандан сўнг пахта терими режасини бажариши савол остида қолган вилоят ва туман ҳокимларининг ўқитувчи ва шифокорларни турли тилхат ва таҳдидлар билан пахтага юбориш ҳолатлари кузатилмоқда.\nОзодлик суҳбатлашган ҳокимлик вакиллари, бюджет ташкилоти ходимлари ва ўқувчи-талабларни мажбурий меҳнатга жалб қилиш ҳолатлари борлигини мунтазам инкор қилиб келади.\nПахта тераётган ўқитувчию шифокорларнинг айтишларича, улардан бегона одам сўраб қолган тақдирда, таътилда ёки дам олиш куни бўлгани учун, оилавий бюджетини тўлдириш мақсадида ўз ихтиёри билан теримга чиққанлигини айтиш уқтирилган, акс ҳолда ишидан ажраш билан пўписа қилинмоқда.\n"Президент ваъдасида турмади"\n"Тиббиёт ходимлари доимгидай тарози деб жанжал қилмоқда" (ВИДЕО)\nҲуқуқ фаоллари Самарқандда врач ва ўқитувчилар пахтага жўнатилаëтганига гувоҳ бўлди


Полиневрит - Бу нима? - Онлайн Тиббий Энциклопедия MedLife.Uz\nПолиневрит [юн. poly – кўп ва нерв] – қўл-оёқ нервларининг бир вақтда касалланиши. Полиневрит мустақил касаллик, шунингдек, баъзи юқумли касалликлар (дифтерия, дизентерия) асорати сифатида намоён бўлиши мумкин. Спиртли ичимликлар, маргимуш, симоб, қўргшинтн сурункасига заҳарланиш ва рўзғода ишлатиладиган кимёвий порошокларни нотўғри ишлатиш (токсик полиневрит), моддалар алмашинувининг бузилиши (қандли диабет), организмда витаминлар етишмаслиги ҳам полиневритга сабаб бўлади. Полиневрит меъда ва ичак касалликлари билан оғриган кишиларда нерв тўқималарининг озиқланиши ва витаминлар сингиши учун зарур бўлган моддалар сўрилишининг бузилиши натижасида бошланиб кетиши мумкин.\nКасаллик беморнинг қўл ва оёқ панжалрида чумоли юрган каби жимирлаш сезишидан бошланади, кейинчалик иссиқда Қўл-оёқ музлаб оғрийди, увушади. Касаллик зўрая боргани сари беморнинг оёғи дармонсизланиб, юриши қийинлашади ва қўлида ҳеч нарса тута олмай қолади. Оёқ, қўл мушаклари нимжонлашиб, оза бошлайди, сезиши бузилади.\nДаво, асосан, касаллик сабабига қарши қаратилади. Полиневритнинг ўткир даврида ўринда ётиб даволаниш керак. Дори-дармонлардан ташқари, физиотерапевтик муолажалар, даво физкультураси буюрилади, сурункали хилида эса курортларда даволаниш тавсия этилади.\nЮқумли ва моддалар алмашинувининг бузилиши билан кечадиган касалликларни ўз вақтида даволаб, П. нинг олдини олиш мумкин.\nОлий нерв фаолияти


8 март куни Ўзбекистонда қандай об-ҳаво кутилмоқда?\n«Ўзгидромет» республикада 8 март, якшанба куни кутилаётган об-ҳаво маълумотини тақдим этди\nТошкент шаҳри. Ҳаво ўзгариб туради, ёғингарчилик кутилмайди. Кечаси ва кундузи туман тушиши мумкин. Шамол шарқдан 3-8 м/с тезликда эсади. Ҳарорат кечаси 1 даража совуқ - 1 даража илиқ, кундузи 9-11 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража совуқ, кундузи 5-10 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 7-12 даража илиқ бўлади.\nТошкент, Самарқанд, Жиззах, Сирдарё вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража илиқ, баъзи жойларда 2 даража совуққача, кундузи 7-12 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 7-12 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 0-5 даража илиқ, баъзи жойларда 2 даража совуққача, кундузи 5-10 даража илиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Қор кўчиши хавфи бор. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8 даража совуқ, кундузи 2 даража совуқ - 3 даража илиқ бўлади.


Варақага қарши брошюралар ишга тушади\n21 январ 2021, Тошкент вақти: 20:21\nҚирғизистонлик ҳуқуқ-тартиботчилар турли диний оқимлар тарғиботига қарши аксилтарғибот кампаниясини бошламоқчилар.\nҚирғизистон Ички ишлар вазирлиги диний экстремизм ва террорчиликка қарши курашда мафкуравий таъсир усулидан ҳам фойдаланишга қарор қилди.\nҚирғизистонда “Ўзбекистон исломий ҳаракати”, “Ал-Қоида”, ваҳҳобийлик, “Ҳизбут-Таҳрир” каби саккиз террористик ва экстремистик ташкилотлар деб аталувчи оқимлар фаолияти таъқиқланган. Шундай бўлса-да, “Ҳизбут Таҳрир” оқимининг вакиллари мамлакатда кўп экани айтиб келинади. Расмий маълумотларга кўра, уларнинг сони бир ярим минг кишига етади.\nМамлакат куч ишлатар тизимлари мунтазам равишда уларга қарши турли кураш усулларини қўллаб келади. Яқинда Қирғизистон Ички ишлар вазирлиги “Дин, ҳуқуқ ва сиёсат” таҳлилий маркази билан ҳамкорликда мамлакатда таъқиқланган экстремистик ташкилотларга қарши курашнинг куч ишлатиш ва ғоявий усулларини ишлаб чиқди.\n“Дин, ҳуқуқ ва сиёсат” таҳлилий маркази вакили Данияр Мурадиловнинг айтишича, бу ҳаракатлар бир неча босқичдан иборат бўлади:\n- Ички ишлар вазирлигининг куч ишлатиш усули билан ғоявий усулни ҳам бирга олиб борамиз. Қирғизистоннинг турли ҳудудларидаги жамоат етакчилари билан алоҳида иш олиб бориш, турли экстремистик гуруҳнинг варақа, аудио-видео дискларини, интернетдан олинган маълумотларини таҳлил қилиш ишларини олиб бориш каби усуллар қўлланилади, деди Данияр Мурадилов.\nУнинг айтишича, одамларнинг турли диний гуруҳларга қўшилиб кетишининг олдини олиш учун аҳоли орасида тушунтириш ишлари олиб бориш билан мафкуравий кураш ҳам олиб борилади. Масалан, яқин кунларда турли диний гуруҳлар ва анъанавий ислом тўғрисида маълумотлар чоп этилган китобчалар аҳоли орасида тарқатилиб, мактабларда лекциялар ўқитилади.\nРасмий маълумотларга кўра, 2009 йилда тўрт юзга яқин одам “Ҳизбут-Таҳрир” партияси аъзолигидан воз кечган. Мутахассислар бунга “Ҳизбут-Таҳрир” ичидаги молиявий муаммолар сабаб бўлганини айтмоқдалар.\nҚирғизистон Ички ишлар вазирлиги 9-бўлими бошлиғи Азамат Қутманалиев эса бунга қирғиз жамоатчилиги орасида катта шов-шувга эга бўлган Новқат воқеалари сабаб бўлган, деган фикрда:\n- Балки ўша воқеадан кейин экстремистик тушунчадаги одамлар қўрқиб қолишгандир. Шунингдек, уларга қарши олиб борилаётган ишларнинг ҳам таъсири бор. Айтишим керакки, ўтган йили “Ҳизбут-Таҳрир”нинг 79 аъзоси қўлга олиниб, уларга нисбатан жиноий иш қўзғатилган, деди Азамат Қутманалиев.\nСиёсий таҳлилчи Жўлбўрс Жўрабеков эса “Ҳизбут Таҳрир” ичидаги иқтисодий бўхрон ёки бошқа сабабларга кўра партия вакиллари сони озаймоқда, деган сўзларга қўшилмаслигини айтади:\n- Бу ташкилотлар ўз фаолиятини фақатгина уларни молиялаштирувчилар пул беришни озайтирганида ёки умуман пул бермай қўйганида тўхтатади. Бу аввалдан бери бўлиб келаётган кўриниш, масалан уларда молия пайдо бўлганида турли варақаларни чоп этиб тарқата бошлашади, пул тугагач яна тинчиб қолишади бироқ мен “Ҳизбут Таҳрир” партияси тарафдорлари озайди деган сўзга қўшилмайман, деди Жўлбўрс Жўрабеков.\nЖўлбўрс Жўрабековнинг айтишича, экстремитик гуруҳларга қарши курашишга фақат Ички ишлар вазирлиги ва нодавлат ташкилотларининг кучи етарли эмас. У бундай гуруҳларга қарши бутун халқ курашиши керак, деб ҳисоблайди.\nАйни пайтда, Қирғизистон ички ишлар вазирлиги ва “Дин, ҳуқуқ ва сиёсат” марказининг экстремистик гуруҳларга қарши ғоявий кураш олиб боришини барча ҳам қўлламайди.\nАйрим мустақил кузатувчиларга кўра, янги кураш усули сифатида террорчи гуруҳлар ва ананавий ислом тўғрисидаги маълумотлар ёзилган китобчаларнинг аҳоли орасида тарқатилиши мусулмон бўлмаган қирғизистонликлар орасида давлат томонидан исломни тарғиб қилиш сифатида қабул қилиниши ва норозилик уйғотиши мумкин.


Галицкий: «Краснодар» стадионига сарфланган маблағ ҳеч қачон қопланмайди\n19:19 / 08.10.2016\n«Краснодар» клуби хўжайини ва президенти Сергей Галицкийнинг баёнот беришича, жамоанинг янги ўйингоҳи ҳеч қачон ўзига сарфланган харажатларни қоплай олмайди. Унинг айтишича, стадионни қуришда аслида бундай мақсад кўзланмаган. 9 октябрь куни янги футбол аренасида Россия ва Коста-Рика миллий терма жамоалари ўртасида илк назорат учрашуви ўтказилади.\n«Жуда кўплаб ўйингоҳларни кўрганмиз, гўё қушлар учун қурилгандек, таассурот уйғотади. Улар юқоридан ажойиб кўринади, аммо ёнига борган чоғингизда ҳафсалангиз пир бўлади. Шу боисдан ҳам биз, стадионни қуришда бу жиҳатига ҳам эътибор қаратдик.\nРоссия термаси ушбу ўйингоҳни очиб бериши бизни фахрлантиради. Ҳар ҳолда, биз бу ерда футбол ўйинларидан бошқа анжуманларни ўтказмасак керак. Халқаро ўйинларни ўтказишга даъво қилмаймиз. Аммо, таклифлар бўлса кўриб чиқамиз. Бизга, «Краснодар» ФК ва Россия термаси ўйнагани етади, аслида.\nХоҳлардимки, ўйин эълони ҳар доим бўлса. Фақат топ жамоалар эмас, балки ҳар қандай жамоа билан ўйинга мухлислар келсин. Тўғри, 70 минг, 100 минг ва ундан ҳам кўп киши кетадиган стадион қурса бўларди. Аммо, биз 30 мингдан ортиқ сиғимли ўйингоҳни маъқул кўрдик.\nХаражатларни қоплашига тўхталадиган бўлсак, у ҳеч қачон қопланмайди. Бироқ, бу фақат стадион эмас, ахир. Бу шаҳардаги диққатга сазовор жойлардан бирига айланди. Мен фарзандларимиз ва невараларимиз стадион билан фахрланишини истардим. Харажатларни қоплаши борасида бундай мақсад қўйилмаган эди», — дея Галицкий сўзларини келтиради «Чемпионат.ру» сайти.\n18:00 / 01.02.2018


Тег: жамоат | Azon.uz - Ахборот-таҳлилий портал\nМаккада энди тирбандликлар бўлмайди\n1632 18:15 11.03.2022\nБу йил инсон қадри улуғланади\n2021 йил ҳам ўз ниҳоясига етди. Бу йилда бир қатор соҳаларга жиддий эътибор қаратилди.\n1123 15:01 01.01.2022\nДинимни ўрганаман: жамоатга етишиш мақсадида югуриш ҳақида\n1600 20:05 18.12.2021\n1668 12:05 15.12.2021\nИжтимоий тармоқларда Ўзбекистон Жамоат хавфсизлиги концепциясига кўра, туманларда блок-постлар ўрнатилаётгани тўғрисида хабарлар тарқалди.\n3678 15:15 02.12.2021\n2743 17:59 20.11.2021\n1281 09:30 19.11.2021\nАвстралия мусулмонларининг қувончи чексиз\n«Жамоатимиз бу қарорни жуда орзиқиб кутган эди», - дейди Лакемба ва Кабраматта шаҳарларидаги масжидларни бошқарадиган Ливан мусулмонлари уюшмасининг бошқарув аъзоси Маэн Акл.\n1929 09:42 20.10.2021\nЧеченистонда Рамазон ойи давомида бомдод намозини масжидда жамоат билан ўқиган болаларга совғалар улашилади\n1609 11:00 17.04.2021


ИСИТИЛАДИГАН ПЛЁНКАЛИ ВА ОЙНАВАНД ИССИҚХОНАЛАРНИ ЭКИНГА ТАЙЁРЛАШ ТАДБИРЛАРИ | АгроОлам.Uz\nБош саҳифа Иссиқхона ИСИТИЛАДИГАН ПЛЁНКАЛИ ВА ОЙНАВАНД ИССИҚХОНАЛАРНИ ЭКИНГА ТАЙЁРЛАШ ТАДБИРЛАРИ\nИСИТИЛАДИГАН ПЛЁНКАЛИ ВА ОЙНАВАНД ИССИҚХОНАЛАРНИ ЭКИНГА ТАЙЁРЛАШ ТАДБИРЛАРИ\nҚишки иссиқхоналарни тайёрлашда босқичма-босқич бир қатор ишлар амалга оширилади. Йил давомида икки марта экин экиладиган иссиқхоналарда барча ишлар ҳам икки марта бажарилади (1-жадвал).\nҚишки иссиқхоналарни тайёрлаш ишлари уни ўсимликлар қолдиқларидан тозалашдан бошланади. Дастлаб пестицид (децис) ва фунгицид (балетон, байр фирмаси) ларни чанглатиш йўли билан зараркунандаларни бартараф этиш ишлари ўтказилади. Бир неча кундан сўнг ўсимликлар 40 см баландликда қирқилади ва илдизлари суғуриб олиниб, уларда галловий нематодларнинг бор-йўқлиги синчиклаб кўздан кечирилади.\n1-жадвал. Иссиқхоналарни тайёрлаш босқичлари\nСўнг илдизлар эски плёнкалар қолдиқларига ўралган ҳолда ташқарига олиб чиқилади ва ёқиб юборилади. Галловий нематодлар аниқланган ўчоқлар тупроқни алмаштириш ёки пестицидлар ёрдамида ишлов бериш йўли билан бартараф этилади. Ўсимликларнинг поялари каноп иплар ва ўрамалар билан биргаликда газли ёндиргич ёрдамида симли тутқичлардан ажратиб олинади (1-расм).\n1-расм. Симли тутқичлардаги каноп ипларни газли ёндиргич ёрдамида тозалаш.\nОйна қўйиш ва синчлар билан боғлиқ бўлган асосий таъмирлаш ишлари ёзда ўтказилади. Бетон ва ғиштли деворлар оҳак билан оқланади, ёғочлар оқ буёқ билан, синчларнинг рухланмаган металл қисмлари эса уларни коррозиядан сақлаш учун оч рангли бўёқлар билан бўялади.\nКейинги босқичда қозонхона ва иссиқлик тизимлари таъмирланади. Шундан сўнг иссиқлик тизимида икки марта ювиш ишлари амалга оширилади ва у иссиқ сув билан тўлдирилади. Бу сув иситиш мавсуми бошлангунга қадар иситиш қурилмалари ичида қолдирилади.\nСўнг тупроқнинг 4-5 см қалинликдаги юза қисми сидириб олиниб, ташқарига чиқариб ташланади, ойна қопламалар босимли сув билан ювилади. Иссиқхоналардаги мавжуд барча қурилмалар синчиклаб текшириб чиқилади ва таъмирланади. Ойналар иссиқлик тизимидаги иссиқ сув билан қайта ювилади. Ювиш мақсадидаги суғориш ишлари, иссиқхоналар пойдеворига зарар келтирмаслиги учун, 0,1 гектарга 80-90 м3 миқдордаги кичик меъёрларда амалга оширилади. Лекин мазкур тадбирлар 6-8 соат оралиқда 3-4 марта такрорланади.\nИссиқхоналарни дезинфекция қилишга алоҳида эътибор қаратилади. Агар иссиқхоналарнинг металли қисмлари олтингугурт газининг емириш таъсиридан яхши ҳимояланган бўлса, уларни фумигация билан дезинфекциялаш мумкин. Гермитикликни сақлаш мақсадида қопламалар ва деворлардаги барча ёриқлар ва тирқишлар беркитилади, иссиқхонага керакли жиҳозлар ва таралар – қоп, яшик, бочкалар олиб кирилади. Шундан сўнг металл идишга солинган олтингугурт бўлаклари (хонанинг 1 м2 га 50-100 грамм ҳисобида) ёки олтингугурт уни (25-60 г/м3) тутатилади. Иссиқхонанинг гермитиклиги етарли даражада бўлмаганида, зарарсизлантиришнинг намлаш усулини қўллаш маъқулдир. Тупроқ юзасига, иссиқхонанинг барча ички қисмига, ойналарига, жиҳозлар ва тараларга 2 % ли формалин эритмасига 0,3 % ногокельтан ва 0,5 % ногокорбофос аралаштирилиб сепилади (2-расм). Дезифекциядан сўнг иссиқхона 2 сутка давомида шамоллатилади. Ушбу тадбирлар ўсимликларни ҳимоя қилиш мутахасиси тавсияси асосида олиб борилади.\n2-расм. Иссиқхонани зараркунандалардан тозалаш.\nИссиқхона тупроғида кўпинча турли касалликлар қўзғатувчилар ва зараркунандалар тўпланиб қолади. Шу туфайли унча катта бўлмаган тупроқли иссиқхоналарда ҳар йили тупроқ аралашмасининг маълум қисми, 5-7 йилда эса бир марта тўла алмаштирилади.\nЙирик иссиқхона комплексларида тупроқни тўла алмаштириш иқтисодий нуқтаи-назардан ўзини оқламайди. Шунинг учун улардаги тупроқ-жинслардан алмаштирилмасдан муттасил фойдаланилади. Лекин, бундай иссиқхоналарда тупроқ қоплами ҳар йили кимёвий ёки термик (иссиқ буғ) усулда зараркунандалардан тозаланади. Бундай ишларни махсус ўсимликлар ҳимояси ёки муҳандислик хизмати бажаради.\nТупроқ ҳамда иссиқхоналарнинг барча қисмларини зарарсизлантиришнинг энг яхши усули – уларни июлда ёзги қуёш нурлари билан қиздиришдир. Бунинг учун тупроқ шудгорланади, иншоот эса махсус эритмалар билан дезинфекция қилиниб, 2-3 кун давомида зич беркитилиб қўйилади.\nИссиқхоналардаги тупроқ-грунтлар дезинфекция қилингандан сўнг, уларга органик ва менирал ўғитлар, ерни юмшатувчи материаллар олиб кирилади. Улар тупроқ юзасида бир текис тақсимланиб, сўнг аралаштирилади. Иссиқхонага кирадиган барча транспорт воситаларининг ғилдираклари дезинфекция қилинади.\nҚишки иссиқхоналарни ишга тайёрлаш симли тутқичларни, ўсимликларни режалаштирилаётган жойлашириш схемаси, қаторлар маркировкаси ёки енгил қўл маркерларига мос ҳолда жойлаштириш ҳамда кўчат ўтқазишдан 1-2 кун олдин бажариладиган суғориш ишлари билан якунланади.\nАсатов Ш. И.


Космосни ифлослантириш бўйича Россия биринчи ўринда - www.Voydod.net\nКосмосни ифлослантириш бўйича Россия биринчи ўринда Bo'limi: Новости Мира\n5 АҚШ ер орбитасида ишлаб турган космик аппаратлар сони бўйича жаҳонда биринчи ўринни эгаллаб турган бирпайтда, Россия космик чиқиндилар сони бўйича биринчиликни қўлдан бермай келяпти.\nБу Москваяқинида жойлашган Королёво шаҳарчасидаги РоссияМарказий машинасозлик илмий-тадқиқот институтимутахассислари томонидан эътироф этилди. Маълумотларга кўра, АҚШ ҳозирда ишлаб турган 371 та, Хитой 113та, РФ 111 та сунъий йўлдошга эга. Фазодаги чиқинди миқдори бўйича эса ушбу учталик ўзгача тартибдатурибди: Россияга 6125 та, АҚШга 4627 та, Хитойга 3672 та объект қарашли.\nЖами Ер орбитасида октябрь ойиохири ҳолати бўйича институт баллистиклари томонидан 15 733 та “чиқинди” объект қайд этилди. Уларнингорасида 2588 та ишламайдиган космик аппарат, 1918 та тезлатиш блоки ва ракета-ташувчиларнинг охиргибосқичлари, 11 227 та бузилган космик аппарат парчалари, тезлатиш блоклари, ракета-ташувчиларнинг охиргибосқичлари ва ишга тушириш операцион элементлари бор.\nЧиқиндиобъектларининг 80%га яқини ер атрофибўшлиғидаги паст орбитал соҳада айланмоқда.Манба:www.darakchi.uz Barcha izohlar: 0


Interfutbol.Uz | Давра сизга мунтазир, хоним!\nДавра сизга мунтазир, хоним!\n2019-08-10 03:40:00 226 0 Ahadxon\nУЕФА ўтган ҳафта «Ливерпуль» ва «Челси» ўртасида кечадиган Суперкубок баҳсида ишлайдиган ҳакамлар таркибини эълон қилди. Ўйинни ҳозирданоқ тарихий деб аташ мумкин, зеро уни Стефани Фраппар бошқарадиган бўлди. 35 ёшли франциялик УЕФА ўтказадиган йирик расмий учрашувларда ишлаган дастлабки аёл ҳакамга айланади. Умуман, Стефани жиддий муаммога йўлиқмаслиги керак. Футболчилар майдонда у билан ҳисоблашишади, футбол федерациялари эса унга тўлиқ ишонишади.\nНега айнан Фраппар?\nҲозир аёллар футболида Стефани Фраппарнинг обрўси эркаклар футболидаги Пьерлуижи Коллинаники билан бир хил. У футбол федерацияларида катта обрўга эга, аёллар ўртасидаги масъулиятли учрашувлар унга ишониб топширилади, ҳаттоки, уни аёл ҳакамлар орасидаги энг яхшиси деб аташади. Франциялик хоним жаҳон чемпионати-2015, Олимпия ўйинлари-2016, Европа чемпионати-2017да ишлаган. Францияда ўтказилган сўнгги мундиалда эса АҚШ ва Голландия ўртасидаги финал (2:0) баҳсини бошқарди.\nЎша ўйинда у жуда яхши ишлади. Фраппар учта сариқ карточка кўрсатди, VAR хизматидан фойдаланиб, Голландия термаси дарвозасига белгиланган пенальти билан боғлиқ баҳсли вазиятни ижобий ҳал этди. Такрорий вазиятда голландлар вакиласининг оёғи АҚШ футболчисининг танасига теккани, яъни контакт борлигини аниқлагач, қатъият билан нуқтага ишора қилди. Натижада мазкур пенальтидан урилган гол ўйинда ҳал қилувчи аҳамият касб этди.\nСтефанининг ҳисобида эркаклар ўртасидаги юқори даражали ўйинлар ҳам бор. Ўтган мавсум у Лига 1да дебютини нишонлаб, «Амьен» - «Страсбур» ҳамда «Ницца» - «Нант» учрашувларини бошқарди. Шу тариқа Фраппар Франция олий дивизиони ўйинида ҳакамлик қилган биринчи аёл бўлди. Бунга қадар шу каби кўрсаткич билан германиялик Бибиана Штайнхаус мақтаниши мумкин эди: у 2017 йили Бундеслига ўйинига тайинланганди.\nАдолат юзасидан айтиш жоизки, Суперкубок финалини Фраппарга ишониб топширилгани нафақат унинг малакаси, балки УЕФАнинг сиёсий қарашлари билан ҳам боғлиқ.\n- Бизнинг ташкилот аёллар футболи ривожи йўлида ҳар жабҳада катта эътибор қаратади. Умид қиламанки, Стефанининг маҳорат ва меҳнат эвазига фаолиятини юксак чўққига олиб чиққани бутун Европадаги барча хотин-қизларни руҳлантириб, орзуларига етишиш йўлида уларга ҳеч нарса тўсиқ бўлолмаслигини кўрсатади, - деди УЕФА президенти Александер Чеферин.\nСуперкубок финали нафақат ёш футболчиларни янги марралар сари илҳомлантириши, балки жаҳондаги аёл ҳакамларнинг обрўсини ҳам ошириши керак.\nФраппар ҳакамликка Қандай келган?\nСтефани Франция марказининг шимолий қисмидаги Валь-д~Уаз деб номланувчи аҳоли зич жойлашган департаментида туғилган. Айнан шу ерда маҳаллий жамоада ўйнаган. Ўсмирлик пайтлари футбол қоидаларига қизиқиб, уларни астойдил ўргана бошлаган. Бундан ташқари, 10 ёшдан катта бўлмаган футболчилар ўртасидаги ўйинларда ҳакамлик қилган. 18 ёшга тўлганида Фраппар иккита йўлдан бирини танлашга мажбур бўлди - футболчилик ёки ҳакамлик. Аёллар футболи унчалик ривожланмаган деб ҳисоблаган Стефани ҳакамликни танлади.\n2009 йили у ФИФАнинг халқаро реферилари рўйхатига кирди, икки йилдан кейин эса профессионал даражада дебютини ўтказди ва Франция миллий чемпионати (савия бўйича мамлакатдаги учинчи дивизион) ўйинларини бошқарди. Фраппар ўзи ишида тез ўсишга эришди. 2014 йили у Лига 2 реферисига айланди, яна беш йилдан кейин эса Лига 1 даражасигача чиқди. Шу ўринда у қуйи дивизионларда ишлашни канда қилмади. Стефани ҳозиргача ҳар учта лига ўйинларини бошқариб келяпти.\nЭркак футболчи ва мураббийлар муносабати\nФраппарнинг таъкидлашича, аввалига у ўйин пайти ўз манзилига футболчилар томонидан жиддий ҳақоратлар ёғдирилишини кутган экан. Бироқ ўйинчилар уни жуда ҳурмат қилишади.\n- Қайси дивизионда ишлашимдан қатъий назар, футболчи ва мураббийлар менга нисбатан яхши муносабатда бўлишган. Ўйинчилар менинг кўникмаларимга қараб баҳо беришади. Тўғри қарор чиқармасам, эркак ҳакамларга билдириладиган эътирозлар мен томонга ҳам билдирилади. Майдонда мени аёл эмас, ҳакам сифатида қабул қилишади, - дейди Стефани.\nФутболчилар орасида Фраппарнинг ҳакамлик маҳоратини юқори баҳолаганлар ҳам бор.\n«Стефани - Лига 2нинг энг яхши ҳаками. Овози майин, лекин шунга қарамай, кучли аёл, унда атрофдагиларга таъсир кўрсатиш хусусияти бор. Стефани тўғри сўзларни топиб гапиради, ўз қарорини тушунтиради, у билан суҳбатлашса бўлади. Ўз навбатида, бошқалардан ажралиб туришни хоҳламайди. Унинг мақсади - адолатли ўйин», - деганди 2017|2018 йиллар мавсумида «Орелан» ярим ҳимоячиси Пьер Буби.\nУмуман олганди, Фраппарнинг фаолияти жиддий танқидлардан ҳам холи бўлмади. Бир сафар «Валансьен» мураббийи Дэвид Ле Фраппар муҳим ўйинда пенальти белгиланмади, дея ҳисоблаб, Стефанига эътироз билдирганди.\n«Ўша пайтда 11 метрли жарима зарбаси белгиланиши керак эди, аммо ҳакам қоидабузарликни назардан четда қолдирди. Сен аёл бўла туриб, эркаклар спортига келсанг, жуда қийналасан», - деганди мутахассис.\nМураббий бу гаплари учун кейинроқ узр сўради. Аммо ҳакам билан муносабатларидаги совуқчилик сақланиб қолди.\nСуперкубокда Стефанидан нима кутамиз?\nКатта эҳтимол билан, «Ливерпуль» ва «Челси» ўртасидаги ўйинда Фраппар эҳтиёткор, таъбир жоиз бўлса, дипломатик тарзда ишлайди. Муҳим қарорларни қабул қилишга шошилмайди, гарчи бу вақт чўзилишига сабаб бўлса ҳам. Стефани 14 август куни ўтадиган баҳсни нафақат шунчаки бошқариши, балки УЕФА ишончини қозониши кераклигини ҳам яхши тушуниб турибди.\nШундай экан, қоидабузар футболчилар ҳакамдан раҳм-шафқат кутмасалар бўлаверади. Лига 1, Лига 2 ва Франция кубогининг ўтган мавсумида Фраппар жами 75та сариқ ва 4та тўғридан-тўғри қизил карточкага мурожаат этди (ўртача ҳар бир ўйинда 4,4та огоҳлантириш). Стефани қўполликларга шунчаки қараб турмайди, шу боис Англия клубларидаги футболчилар орасида ўйин пайти иккитадан сариқ карточка оладиган топилмаса керак.\nУчрашув давомида Фраппар йўлиқиши мумкин бўлган энг оғир иш - масъулият сабабли вужудга келадиган босим, ахир унинг ҳаракатларига қараб бутун бошли аёллар ҳакамлиги даражасига баҳо берилади-да.


Ўзбекистон касаба уюшмалари Федерациясининг Наманган вилоят кенгаши расмий сайтиIyul from 2016 from\nБОЛАЖОНЛАР КУВОНЧИГА ТУЛИК МАСКАН.\nЁзги таътилни бахаво табиат куйнида утказиш оромгохда мирикиб дам олиш,хар бир боланинг орзуси.Ёзги таътилнинг марокли кунларида болажонларнинг иккинчи уйларидек кадрдон булиб колган оромгохларига ошикадилар.Чуст туман Огасарой кишлогида жойлашган «Баркамол авлод» болалар оромгохихам 4 мавсумга мулжалланган булиб мавсум давомида 640 нафар Наманган вилоятининг барча туманларидан болажонлар келиб кунгилли хордик чикарадилар.Болажонларни таътил даврини мазмунли ва кунгилли ташкил […]\n«ГЎЗАЛ ВА БЕТАКРОРИМСАН,МУҚАДДАС ВАТАНИМ,ЖОНИМ СЕНГА ФИДО ЎЗБЕКИСТОНИМ»\nНаманган шахар тиббиёт бирлашмаси касаба уюшма қўмитаси томонидан 2016 йил 27 июл куни Наманган шахар “Ёшлар маркази” концерт залида Республикамиз Мустақиллигининг 25 йиллиги муносабати билан “ГЎЗАЛ ВА БЕТАКРОРИМСАН, МУҚАДДАС ВАТАНИМ, ЖОНИМ СЕНГА ФИДО ЎЗБЕКИСТОНИМ” шиори остида байрам тадбири ўтказилди. Байрам тадбири давомида Наманган шахар Тиббиёт Бирлашмасига қарашли ДПМ ходимлари, тиббиёт муассасаларидаги Камолот етакчилари хамда касаба […]\nИШ ЖОЙИ ХАВФСИЗ БЎЛСА…\nИнсон ўз ҳаётини яхши ўтказиши учун бирор фаолият турини танлайди. Яхши иш эса, табиийки, хавфсиз муҳит яратилган жойдагина амалга ошади. Шу мақсадда “Наманган ҳудудий электр тармоқлари корхонаси” АЖ бўлимларида хавфсизлик техникаси бўйича кўриклар ташкил этилмоқда. Шундай мусобақалардан бири шаҳар ва туман ЭТКларни эксплуатация ходимлари ўртасида касб маҳорати бўйича Чуст ТЭТКда ўтказилди. “Ўзбекэнерго” АЖнинг 2016 йил […]


17 май 2022, Тошкент вақти: 15:39\nНорозилик тадбири қатнашчилари Тошкент марказидаги ўрмонни сақлаб қолиш учун президентга мурожаат қилди\nТошкент шаҳар Яккасарой тумани Юнус Ражабий маҳалласида яшовчи бир гуруҳ аҳоли пойтахт марказидаги энг сўлим ўрмонзорнинг хусусий инвесторга кафе қуриш учун берилишига норозилик билдирмоқда.\nТошкент шаҳар ҳокимлиги балансида бўлган бу ҳудуд Чилонзор ва Яккасарой туманлари ҳудудидан оқиб ўтувчи Бўрижар канали бўйида - марҳум президентнинг қизи Гулнора Каримовага қарашли экани айтилган собиқ K.T.Komba тунги клуби яқинида жойлашган.\n23 ноябрь куни Facebook тармоғидаги ўзбекистонликлар фаол бўлган қатор гуруҳларда тарқаган видеомурожаатларда норозилар бу ерни олишга "ҳатто Гулнора Каримова ҳам ботинмагани"ни айтиб¸ мазкур лойиҳа ортида коррупцион келишувлар турганини иддао қилди.\nОзодлик билан суҳбатда Яккасарой туман ҳокимлиги расмийси бу ернинг “хусусий инвестор” томонидан 2019 йили аукционда қонуний сотиб олингани¸ айни пайтда қурилиш бошлаш учун маҳалла аҳли розилиги олинишини билдирди.\nТошкентдаги каттаю кичик боғлар¸ хусусан¸Алишер Навоий номидаги миллий боғ ҳудудининг асл эгаси сир тутиладиган “инвестор”ларга кўнгилочар муассасалар қуриш учун сотиб юборилгани пойтахтликлар норозилигига сабаб бўлиб келмоқда.\nБўрижар ëқасидаги норозилик\n23 ноябрь куни ижтимоий тармоқларда тарқаган норозилик тадбири шанба¸ 21 ноябрь куни бўлиб ўтган.\nТадбирда Тошкент марказида жойлашган Юнус Ражабий маҳалласида яшовчи ўнлаб аҳоли қўлларида ўз талаблари ëзилган плакатларни ушлаган ҳолда¸ Facebookдаги Уят.уз канали муаллифи, журналист ва блогер Абу-Али Ниëзматовга норозиликка сабаб бўлган воқеани тушунтиради.\nЙиғилганларнинг “Рустам акага сўз берайлик” деган луқмасидан сўнг гап бошлаган маҳалла фаолларидан бири¸ Тошкентда ноëб бўлган ўрмонзор ўрнида “бир тадбиркорнинг кафе ва болалар майдончаси” қурмоқчи бўлаëтганини айтади.\n“Маҳалла аҳли билан келишилмаган ҳолда¸ олдиндан анча ишларни қилишипти¸ проектларни қилишипти. Маҳалла оқсоқоллари билан келишишган. Ният яхшику, лекин қуриладиган жой тўғри келмайди. Бу Тошкентда қолган кичик ўрмонзорлардан бири¸ аҳоли бу ерда айланиб¸ дам олади. Бизнинг ниятимиз¸ бу ерда ҳеч нима қурилмасин. Бунақа қурилиш экологияга таъсир қилади. Бу жой¸ табиат қандай яратган бўлса¸ шундоқлигича қолсин”¸ - дейди видеодаги маҳалла яшовчиларидан бири.\nАйтилишича¸ мазкур ҳудудда қурилиш қилиш учун маҳалла аҳли ва Яккасарой туман Халқ депутатлари кенгаши розилиги олиниши лозимлиги ҳолда¸ ҳозирча аҳолидан бундай розилик сўралмаган. Айни пайтда¸ видеотасвирда фаоллар қурилишга старт бериш учун тайëргарлик бошланганини айтиб¸ ўз орқасида турган махсус вагончаларни бунинг тасдиғи сифатида кўрсатади.\nЮнус Ражабий маҳалласида яшовчи ва ўзини қурувчи-архитектор деб таништирган яна бир нотиқ¸ кафе ва болалар майдончаси қурилиши учун дарахтлар кесилиши баробарида¸ кафени юрғизиш учун қуриладиган инфратузилма яшил зонага ниҳоятда катта зиëн етказишини таъкидлайди.\n“Инвестор бу жойга пул қилиш учун келади. Пул қилиш керак бўлса¸ масалан¸ Қўйлиққа борсин¸ бошқа қанча зона бор¸ ўша жойга борсин! Нима учун айнан бу жойга келяпти? Бу ҳудуддаги дарахтлар 50 йил олдин экилган. Бу ерда яшил массив¸ ўрмон пайдо бўлди. Бу парк эмас¸ Тошкент ўрмони бу! Бу карусель қўйиб¸ кўнгил очадиган¸ болалар учун ўйингоҳ қурадиган жой эмас. Болалар майдончаси қуришнинг ўз нормалари бор ва бунинг учун ярим дарахтзорни кесиб ташлаш керак бўлади. Бизга бунақа қимматга тушадиган майдончанинг кераги йўқ!”\nТўпланганлар Бўрижар бўйидаги ўрмон ўрнида кафе ва ўйингоҳ қурилган тақдирда¸ маҳалланинг машиналар парковкасига айланиши¸ ўз таъбирларича, “Шанхай бўлиши”ни айтади.\n“Бу жойга Каримов даврида ҳам кўз тикканлар кўп бўлди. Лекин на Каримов¸ на унинг қизи¸ у пайтда ҳеч ким оғиз оча олмаслигини билса ҳам¸қўлини теккизмади. Гулнора пастда эски кафенинг ўрнида янгисини қурди (K.T.Komba назарда тутилмоқда – таҳр.)¸ лекин бу жойга тегишга ботинмади. Ҳозир эса, қандайдир инвестор келиб¸ янги кафе қурмоқчи. Уни ҳокимиятдагилар қўллаб-қувватламоқда. Кечирасизку¸ лекин бунақа режани шунчаки қўллашмайди. Ҳокимият ва маҳалла қўмитаси нега бу инвесторни қўллаëтганини Коррупцияга қарши қўмита яхшилаб ўрганиб чиқиши керак”¸ - дейди қурилишга қаршилар номидан гапирган Юнус Ражабий маҳалласи фаоли.\nТошкентдаги ноëб ўрмонзорга кўнгилочар муассаса қуриш режасига қаршилар видеомурожаатида¸ нафақат бу ҳудуд¸ балки пойтахтдаги барча яшил зоналарда қурилиш қилишни мутлақ тақиқлашни ҳам талаб қилади.\nМасъуллар жавоби: Қурилиш ҳали бошланмади!\nОзодлик 23 ноябрь куни ижтимоий тармоқда тарқаб¸ Тошкентдаги дарахтзор ва боғларнинг сирли инвесторларга қурилиш учун сотилаëтганига қарши эътирозларни янада кучайтирган бу воқеага изоҳ сўраб, Яккасарой туман ҳокимлигига мурожаат қилди.\nҲокимлик матбуот котиби “ўзининг жуда бандлигини айтиб”¸ Бўрижар соҳилида кафе қуриш режасига нисбатан норозиликларга изоҳ бермади.\nҲокимликнинг шахсини очиқламаган масъули¸ бу норозиликни “подадан олдин чанг чиқариш” уриниши дея баҳолади.\n“Бу ер Тошкент шаҳар ҳокимлиги балансида. Ўтган йил уни Congress Hall деган МЧЖ аукционда сотиб олган¸ ҳаммаëқ қонуний. Катакомба ëпилганидан кейин бу жой қаровсиз қолган. Олдинига бу ерда гостиница қурмоқчи бўлди. Маҳалла бунга март ойида қарши чиқди. Ҳокимият 5 сотих жойга енгил типдаги кафе¸ морожное сотадиган жой қуриб¸ атрофини ободонлаштиришга рухсат берди. Маҳалла розилиги олинсин¸ дейилди. Маҳалла оқсоқоллари бизда нуронийлар ва болалар дам оладиган жой йўқ¸ шуни қуриб берсин, дейишди. Инвестор бунга кўнди. Лекин бир гуруҳ норозилар чиқиб¸ блогерларни чақириб¸ шунақа қилаяпти”¸ - деди Яккасарой туман ҳокимлигининг Озодлик гаплашган мулозими.\nЮнус Ражабий маҳалла қўмитаси расмийларидан бири Озодликка қурилиш лойиҳаси ишлаб чиқилгани ва у муҳокамага тақдим қилинганини билдирди.\n“Бу ер шаҳар ҳокимининг заҳирасида. Нима қарор чиқарса¸ улар чиқарган¸ яъни бу жойни хусусий инвесторга берворган. Маҳалла раҳбарлари тадбиркорни қўллашга қарор қилди¸ лекин бир гуруҳ аҳоли унга қарши. Маҳаллада юзта кам 7000 аҳоли яшайди¸ ҳамманинг фикри бир хилмас. Ҳозирча бу қурилиш бошлангани йўқ. Фақат иккита контейнер турибди. Бу ҳам байдаркачиларнинг вагончаси. Қурилиш фақат маҳалла розилик берсагина бошланади¸ ҳокимият маҳалла кенгаши қарори асосида қарор чиқаради. Ҳозирча бунақа қарор йўқ”¸ - деди Юнус Ражабий маҳалласи етакчиларидан бири.\nБўрижар соҳилидаги энг сўлим жойни Тошкент шаҳар ҳокимлиги заҳирасидан қурилиш учун сотиб олган Congress Hall МЧЖси¸ Озодлик кўрган расмий регистрация ҳужжатларига кўра¸ 2019 йил 29 январь куни қайдга олинган. Устав жамғармаси 10 милллиард сўмга яқин экани ëзилган расмий ҳужжатдан¸ МЧЖнинг умумий овқатланиш соҳаси эмас¸ балки “бошқа тоифаларга киритилмаган қуруқликдаги йўловчи ташишнинг бошқа турлари” билан шуғулланиши кўрсатилган.\nБўрижар бўйидаги боғ ерининг бу МЧЖ томонидан қачон¸ қанчага¸ қайси асосда сотиб юборилганига оид очиқ манбаларда маълумот йўқ. Айни пайтда бу ширкатнинг ҳозиргача қандай лойиҳаларни амалга оширгани ҳам жамоатчиликка маълум эмас.\nРегистрация ҳужжатида МЧЖ раҳбариники, деб ëзилган телефон рақамига 23 ноябрь куни ҳеч ким жавоб бермагани боис Озодлик Congress Hall эгаларидан Юнус Ражабий маҳалласи фаоллари эътирозларига жавоб ололмади.\nТошкентдаги энг марказий ва тарихий боғлар 50 йилга сотиб юборилмоқда\nБўрижар канали бўйидаги камида 50 йиллик дарахтзорнинг Тошкент шаҳар ҳокимлиги¸ яъни пойтахтликлар ихтиëридан чиқарилиб¸ хусусий тадбиркорга берилиши Ўзбекистон пойтахтидаги миллий боғлар ерига дахл қилишнинг биринчи мисоли эмас.\nЎзбекистонликлар орасида “Комсомол кўли” номи билан танилган кўл жойлашган Алишер Навоий номидаги миллий боғ 2017 йили “Stargate Systems” ширкатига ўзбекча Disneyland қуриш учун сотиб юборилди.\nЖурналистик суриштирув давомида “Stargate Systems” ширкатининг Тошкент шаҳар ҳокими Жаҳонгир Ортиқхўжаевга қарашли экани аниқланди.\n2019 йил ëзида салкам 14 гектар майдонни эгаллаган Ғафур Ғулом боғи ҳам Вазирлар Маҳкамаси қарори билан Сингапурда рўйхатдан ўтган “BMP Smart Decision Private Limited” ширкатига берилди.\n“Хорижий инвестор” деб тақдим этилган Сингапур ширкати эгаси¸ Озодлик ўтказган суриштирув давомида асли ўзбекистонлик Шерзод Ҳалимов исмли ўзбекистонлик бўлиб чиқди.\nШунингдек¸ Тошкент шаҳар ҳокими қарори билан Ҳамид Олимжон метро бекати ëнидаги Оналар ва болалар парки йўқ қилиниб¸ унинг ўрнида 20 қаватли банк биноси қуриладиган бўлди.\nЖамоатчилик мулки саналган боғларнинг сотилиши “любая бизнес хороша” деган гапи билан танилган тадбиркор¸ Ўзбекистондаги энг йирик Акфа/Артел ҳолдинги эгаси Жаҳонгир Ортиқхўжаев Шавкат Мирзиëев томонидан Тошкент шаҳрига ҳоким этиб тайинланганидан сўнг бошланган жараёндир.\nКоррупция ва манфаатлар тўқнашувига доир қатор халқаро суриштирувлар марказида бўлган Ортиқхўжаев ҳозирга қадар бу суриштирувларда кўтарилган саволларни жавобсиз қолдириб келади.


Нафл намозларини ўқиш таъқиқланган вақтлар | Мусулмоннинг қулай йўриқномаси\nБош саҳифа/Bo'limlar/Намозингиз/Нафл намозларини ўқиш таъқиқланган вақтлар\nНафл намозларини ўқиш таъқиқланган вақтлар\nИнсон мутлақ нафл намозларни ўқиши мумкин. Фақатгина уларни Ислом таъқиқлаган пайтларда ўқимаслиги керак. Чунки у пайтлар, кофирларнинг ибодат маҳалларидир. У пайтларда фарз намозларининг қазолари ёки сабаби бўлган таҳийятул масжид каби намозларнигина ўқиш мумкин. Бу таъқиқ намозларнинг ўзигагина тегишли бўлиб, Аллоҳ таолони зикр қилиш ёки Унга дуо қилиш ҳар замон мумкиндир.\nНамоз ўқиш таъқиқланган маҳаллар қуйидагичадир:\nБомдод намозидан сўнгра то қуёш балқиб, шариатда бир найза дея таърифланган баландликка кўтарилгунича.\nВақтлар мўътадил бўлган ўлкаларда бу вақт тақрибан қуёш кўтарилганидан 20 дақиқа сўнгра бўлади.\nҚуёш осмонда тиккага келиб, оғгунича.\nБу — пешин намозининг вақти киришидан бир оз илгари бўлади.\nАср намозидан сўнгра то қуёш ботгунича.\nИслом дини аср намозидан сўнгра то қуёш ботгунича намоз ўқишни макруҳ қилди.


Тишни поклашда тавсиялар\nТишни поклашда мисвок энг манзур танлов эканлигини биласиз. Аммо мисвок бўлмаса ушбуларни тавсия этамиз.\nМисвок ўрнини босувчи нарсалар:\nМисвок бўлмаган вақтдагина бармоқлар мисвок ўрнига ўтади. Агар арок ёки шунга ўхшаш дарахтлардан олинган тиш тозалаш воситаси бўлса, бармоқлардан мисвок ўрнида фойдаланиб бўлмайди.\nوَعَنْ أَنَسِ بْنِ مَالِكٍ رَضِيَ اللهُ عَنْهُ أَنَّ رَجُلاً مِنَ الأَنْصَارِ مِنْ بَنِى عَمْرِو بْنِ عَوْفٍ قَالَ: يَا رَسُولَ اللهِ ، إِنَّكَ رَغَّبْتَنَا فِي السِّوَاكِ فَهَلْ دُونَ ذَلِكَ مِنْ شَئْ ٍ، قَالَ: إِصْبَعَاكَ سِوَاكٌ عِنْدَ وُضُوئِكَ تُمِرُّهُمَا عَلَى أَسْنَانِكَ ، أَنَّهُ لاَ عَمَلَ لِمَنْ لاَ نِيَّةَ لَهُ وَلاَ أَجْرَ لِمَنْ لاَ حِسْبَةَ لَهُ. رَوَاهُ الْبَيْهَقِيُّ فِي السُّنَنِ الْكُبْرَى.\nАнас ибн Молик розийаллоҳу анҳу ривоят қилади: “Бани амр ибн авфлик ансорлардан бири: “Эй Расулуллоҳ, сиз бизларни мисвокка (кўп) тарғиб қилдингиз. (Тиш тозалаш учун) ундан бошқа нарса ҳам борми?” деди. Шунда у зот: “Таҳоратда сенинг икки бармоғинг мисвокдир. У иккисини тишларинг устидан юргизасан. Албатта, нияти йўқнинг амали йўқ. Савобдан умид қилмаганнинг ажри йўқ”, дедилар” (Байҳақий “Ас-сунанул-кубро”да ривоят қилган).\n“Икки бармоғинг” деганда кўрсаткич ва бош бармоқ назарда тутилган бўлса керак. Чунки бошқаларига қараганда бу икки бармоқ билан оғиз тозалаш қулайроқ.\nوَعَنْ أَنَسٍ رَضِيَ اللهُ عَنْهُ قَالَ: قَالَ رَسُولُ اللهِ صَلَّى اللهُ عَلَيْهِ وَسَلَّمَ: الإِصْبَعُ تَجْزِى مِنَ السِّوَاكِ. رَوَاهُ الْبَيْهَقِيُّ فِي السُّنَنِ الْكُبْرَى.\nЯна Анас розийаллоҳу анҳудан ривоят қилинади: “Расулуллоҳ соллаллоҳу алайҳи ва саллам: “Бармоқ мисвокнинг ўрнига кифоя қилади”, дедилар” (Байҳақий “Ас-сунанул-кубро”да ривоят қилган).\nУламолар бармоқ мисвок ўрнига ўтиши учун бармоқнинг қаттиқ ва дағал бўлишини шарт қилганлар. Улар, агар бармоқлар ингичка ёки нозик бўлса, мисвок ўрнини босмайди, деб айтишган.\n“Ҳулиййа” китобида келишича, қайси бармоғи билан мисвок қилса ҳам зарари йўқ. Афзали иккала кўрсаткич бармоқ билан мисвок қилишдир. Аввал чап кўрсаткич бармоғи билан бошлайди. Сўнг ўнги билан қилади. Агар хоҳласа, ўнг қўлнинг бош бармоғи ва кўрсаткич бармоғи билан мисвок қилади. Бош бармоқ билан ўнг тарафининг юқори ва пастини мисвок қилишдан бошлайди. Сўнг кўрсаткич бармоқ билан чап тарафини қилади. Юқорида айтиб ўтганимиздек, мисвок йўқ бўлиб, тишлар бармоқ билан тозаланаётганида ният муҳимдир. Шунда мисвок ишлатганлик савоби қозонилади. Лекин бу ҳар доим эмас, гоҳ-гоҳида бўлиб турадиган ҳолатдир. Доимий суратда мисвок қолиб, бармоқлар билан кифояланиш жоиз эмас.\nМисвок бўлмаса, оғизни бармоқлар билан тозалаш жоиз экани сув бўлмаса, таяммум қилиб намоз ўқишга ўхшайди. Бу ҳам Ислом енгиллик ва осонлик дини эканига ёрқин мисолдир.\nҚаттиқ, дағал ва тоза латта ҳам мисвок йўғида оғиз тозалаш учун қўлланилиши мумкин.\n3. Тиш ювиш маъжуни (пастаси).\nҲозирда мавжуд замонавий тиш ювиш воситалари ҳам мисвок ўрнини тўлиқ боса олмайди. Фақат мисвок йўқлигида ёки мисвок билан қўшиб фойдаланса, жоиз. Лекин фақат тиш пасталари билан ювишнинг ўзигина мисвокнинг савобини қозониш учун етарли эмас. Бу бошқа тозалаш воситаларига ҳам тегишли. Бир нарсани эслатиб ўтиш лозимки, мусулмон киши учун тўнғиз жунидан қилинган тиш ювиш чўткаларини ишлатиш мутлақо мумкин эмас.\nРасулуллоҳ соллаллоҳу алайҳи ва саллам даврларида ҳам тиш маъжунлари ва бошқа тиш ювиш воситалари бўлган. Аммо у зот бу воситаларни мисвок билан тенглаштирмаганлар, балки мисвокни устун деб билганлар. Олиб борилган тадқиқотлар ҳам мисвок милк касалликларининг олдини олишда тиш пасталаридан кўра яхшироқ самара беришини тасдиқлади. Бироқ ҳозирги тиш маъжунларини ҳам инкор қилмаган ҳолда улардан ҳам фойдаланиш жоиз ва яхши эканини таъкидлаб ўтамиз. Баъзилар: “Тиш пасталарининг нима кераги бор. Ахир, бизда мисвок бор-ку?” дейишади. Яна баъзилар эса мисвокни умуман тарк этиб, бутунлай тиш маъжунларини қўллашга ўтиб олишган. Мўмин банда илм-фанда эришилаётган замонавий ютуқларни рад қилмайди, улардан ўз ўрнида самарали фойдаланади. Кимёвий моддалар билан тўйинган таомлар ва турли хил ранглар қўшиб тайёрланаётган ичимликлар қолдирадиган асоратларни кетказишда замонавий тиш пасталарининг ҳам ўрни муҳимдир. Хуллас, мўмин киши поклик ва яхшилик йўлидаги ҳар қандай ҳалол имкониятлардан фойдаланиши, айни пайтда суннатни тарк эмаслиги талаб этилади.\nГарчи аёллар мисвок ишлатишга қодир бўлса ҳам, сақич улар учун мисвок ўрнига ўтади. Демак, аёллар сақични ният билан чайнасалар, мисвок қилганнинг савобини топадилар. Сақични доимий чайнаш тишлар милкини кучайтиради, шунинг учун бу мустаҳабдир. “Фатҳул-қодийр”да эркаклар учун ҳожатсиз тарзда сақич чайнаш макруҳдир, дейилган. Шу сабаб эркакларнинг сақич чайнамасликлари мустаҳабдир. Фақат узр билан чайнашлари жоиз.\nЛекин сақич тишни мукаммал суратда тозалай олмайди. Ҳозирда тиш шифокорлари сақич оғизни мукаммал тозалаш учун етарли эмаслиги, у асосан овқат ҳазм қилиш учун ёрдам беришини таъкидламоқдалар.\n12.9.2019 4948 Батафсил\n25.8.2019 4565 Батафсил\n10.8.2019 4257 Батафсил


Мусулмонлар Биродарлиги яна намойишга чиқмоқчи\n05 июл 2022, Тошкент вақти: 05:45\nЯнги намойишлар Мурсий тарафидаги Мусулмонлар Биродарлиги ҳаракати учун синов бўлади, демоқда кузатувчилар.\nМисрнинг ҳокимиятдан четлатилган исломчи президенти Муҳаммад Мурсий тарафдорлари ҳарбийлар ёрдамида иқтидорга келган ҳукуматга қарши намойишларни давом эттиришга чақирмоқда.\nЖума куни ўтказилиши режалаштирилган намойишлар Мурсий тарафидаги Мусулмонлар Биродарлиги ҳаракати учун синов бўлади, демоқда кузатувчилар. Шу ой бошроғида Мурсий тарафдорлари уюштирган намойишлар зўравонликларга айланиб кетиб, юзлаб одам ҳалок бўлди ва Мусулмонлар Биродарлигининг кўплаб етакчилари ҳибсга олинди.\nДемократик сайлов воситасида сайланган Мурсий 3 июл куни ҳокимиятдан олинганидан бери номаълум жойда ҳибсда қолмоқда.\nПайшанба куни Мурсийнинг салафи, Мисрни 30 йил бошқарган собиқ президент Ҳусни Муборак қамоқдан озод қилинди ва ҳарбий госпиталга ўтказилди.\n2011 йил февралида ҳокимиятдан ағдарилган 85 ёшли Муборак бошқа жиноят ишлари доирасида ҳам коррупция ва қотилликда айбланмоқда.


NUR-SULTAN. Kazinform – Қозоғистон полицияси янги либосга ўтмоқда. Мисол учун, полициячиларнинг туфли ўрнига «кроссовка» кийишга рухсат берилди. Kazinform мухбири тартиб посбонларининг янги формасини кўздан кечирди.\nИчки ишлар вазирлиги маълумотларига кўра, барча 17 вилоятда полициячилар формаси алмаштирилмоқда. Айни пайтда ички ишлар органлари ходимларининг 48 фоизи, туман полиция департаменти ходимларининг 51 фоизи янги кийимда ишга келмоқда.\n«Форма барча полиция ходимлари учун умумийдир. Вазифаларидан келиб чиққан ҳолда, патрул полицияси, ташқи хизматлар, туман ПД ва бошқармалар учун алоҳида лойиҳа ва тузилмалар ишлаб чиқилади», — дейилади ИИВ матбуот хизмати хабарида.\n«Янги қоидага кўра, илк марта полициячилар поябзалининг шакли ўзгарди. Одатий туфли ва этик ўрнига «кроссовкалар» кийишга рухсат берилади. Полициячиларнинг айтишича, кроссовкалар оёқда қулай туради, шунингдек, бўғинларни жароҳатлардан ҳимоя қилади.\nПолиция ходимларининг фуражкаларининг ҳажми ҳам қисқартирилди. Шимдаги юпқа қизил чизиқ узоқдан кўринадиган текис, ялпоқ чизиққа алмаштирилди», - дея тушунтирди тартиб посбонлари.


Ислоҳотлар самараси / ADOLAT ижтимоий-сиесий газетаси\nПрезидентимиз Шавкат Мирзиёевнинг вилоятимизда амалга оширилаётган бунёдкорлик ишлари билан танишиши, халқ билан юзма-юз мулоқот қилиши асносида янги-янги режалар намоён бўлмоқда. Мен шу юртнинг оддий бир фуқароси сифатида бунёдкорлик ишларидан, давлатимизнинг аҳоли турмуш фаровонлигини янада юксалтириш, ҳар бир оила, ҳар бир одамнинг бахтли яшаши учун кўрсатаётган ғамхўрлигидан қалбим ифтихорга тўлди.\nДавлатимиз раҳбарининг вилоятимизга ташрифи чоғидаги ҳар бир учрашуви юртдошларимиз қалбида бугунидан шукроналик, эртанги кунига мустаҳкам ишонч туйғуларини оширди.\nАйниқса, туманимиздаги “Чимқўрғон” қишлоқ фуқаролар йиғини ҳудудида Жиззах нефтни қайта ишлаш мажмуаси қурилишига тамал тоши қўйилишини мамлакатимиз иқтисодий қудратини, халқимиз фаровонлигини янада юксалтириш йўлидаги яна бир катта қадам десак, муболаға қилмаган бўламиз. Янги мажмуа барпо этилишидан ҳаммамиз беҳад хурсанд бўлдик. Ушбу корхона ўз фаолиятини бошласа туманимиз иқтисоди янада ривожланади, маҳаллий бюджет мустаҳкамланади, муҳими, ёшларимиз ишли бўлади. Қаранг, бу заводда 2 мингдан зиёд, соҳага алоқадор ва хизмат кўрсатиш тармоқларида яна 14 мингдан ортиқ киши иш билан таъминланар экан. Бундан қувонмай бўладими?!\nДавлатимиз раҳбари мажмуа қурилишининг бошланишига бағишланган маросимда бу корхонанинг аҳамияти, иқтисодий самарадорлигини тушунтириб берди. Масалан, нефтни транспорт орқали ташиб келиш катта харажат талаб этади. Бу бензин, керосин, резина, мой, битум каби иқтисодиёт учун зарур маҳсулотлар, унга боғлиқ бўлган товар ва хизматлар нархининг ошишига сабаб бўлади. Жиззах нефтни қайта ишлаш корхонасининг афзаллиги шундаки, унга хомашё қувур билан олиб келинади. Атиги 95 километр узунликдаги қувур тортиш орқали янги мажмуа арзон хомашё билан таъминланади.\nПрезидентимиз Пахтакор туманида бўлиб, вилоятимизда енгил саноат, чарм-пойабзал, қишлоқ хўжалиги тармоқларида амалга ошириладиган истиқболли лойиҳалар билан танишди. Вилоятимизда 2017-2018 йилларда енгил саноатни ривожлантириш дастури доирасида қатор истиқболли лойиҳаларни амалга ошириш режалаштирилганлиги қувонарли ҳолдир. “Элеганс текс”, “Пахтакор голд текс”, “Фориш голд текс”, “Зомин текстиль”, “Зарбдор текстиль” каби корхоналарда умумий қиймати 111 миллион долларлик лойиҳаларни ҳаётга татбиқ этиш кўзда тутилган. Бу 2 минг 890 янги иш ўрни яратиш имконини беради.\nШунингдек, йирик чорвачилик лойиҳаларини молиялаштириш, паррандачиликни ривожлантириш, Зомин туманида токзорлар, иссиқхона мажмуаси барпо этиш, асал етиштириш, Бахмал туманида 2 минг бош қорамол боқиладиган ва сутни қайта ишлайдиган корхонани ишга тушириш, Фориш туманида наслли эчкиларни кўпайтириш ва эчки сутини қайта ишлаш агрофирмаси ташкил қилиш, ўаллаорол туманида ёнғоқзорлар барпо этиш, Айдар — Арнасой кўллар тизимида балиқчиликни ривожлантириш лойиҳалари келгусида юртимиз аҳлининг янада фаровон яшаши учун хизмат қилиши табиий.\nПрезидентимиз ташрифи давомида Шароф Рашидов тумани “Янгиобод” маҳалла фуқаролар йиғини фаолияти билан танишди, Учтепа массивида янгиланган намунавий лойиҳалар асосида барпо этилган уй-жойларда яратилган шароитларни кўздан кечирди. Давлатимиз раҳбарининг 2016 йил 21 октябрдаги “2017-2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида”ги қарори ижроси доирасида барпо этилган, ҳар бири 16 хонадонли 2 та икки қаватли ва 10 хонадонга мўлжалланган 2, 3 хонали, 2 сотих томорқа ва ёрдамчи иншоотларга эга битта бир қаватли уйда 42 оиланинг замонавий шароитларда яшаши учун барча қулайлик яратилган. Бундай замонавий уйлар қишлоқ кўркига кўрк қўшиш ва аҳоли турмуш фаровонлигини юксалтириш билан бирга, одамларда давлатимизга ва эртанги кунга ишонч туйғусини янада мустаҳкамламоқда.\nДавлатимиз раҳбари Жиззах шаҳрида барпо этилаётган Шароф Рашидов ёдгорлик мажмуасида амалга оширилаётган ишлар билан танишди. Ишнинг сифат ва суръатига алоҳида эътибор қаратиб, уни ноябрь ойигача тугатиш юзасидан аниқ топшириқлар берди. Қурувчилар, ижодкорлар, фахрийлар билан дилдан суҳбатлашди. Суҳбатда Шароф Рашидовнинг 100 йиллик юбилейи муносабати билан Ўзбекистон Ёзувчилар уюшмаси томонидан адибнинг “Сайланма” асарлари, ҳаёти ва фаолиятига бағишланган “Халқимизнинг оташқалб фарзанди” номли хотира китобини нашрга тайёрлаш ва чоп этиш, ҳужжатли фильм яратиш, илмий конференция ўтказиш устида иш олиб борилаётгани қайд этилди.\nЖорий йилнинг Халқ билан мулоқот ва инсон манфаатлари йили, деб эълон қилиниши юртимизда “Инсон манфаатлари ҳамма нарсадан устун” деган эзгу ғояни янги босқичда давом эттириш, фуқароларни қийнаётган муаммоларни ҳал қилишнинг янги механизмлари, самарали усуллари жорий этилишида муҳим дастуриламал бўлмоқда. Халқ билан мулоқот қилиш ва мурожаатлар билан ишлаш бўйича янги тизимга асос солингани ҳаётимизда адолат тамойиллари янада мустаҳкам қарор топиши, инсон ҳуқуқ ва манфаатларини таъминлашда юксак самаралар бермоқда.\nТараққиёт янгиланишлари, туманимиздаги ўзгаришлар депутатлар зиммасига ҳам алоҳида масъулият юклайди. Бизлар Президентимизга елкадош бўлишимиз, ҳар томонлама кўмак беришимиз керак. Бу давлатимиз раҳбари қабул қилаётган фармон ва қарорлари аҳамиятини аҳолига етказиш, ушбу ҳужжатлар ижроси таъминланишида фаоллик кўрсатиш, ёшларни билимли ва садоқатли қилиб тарбиялаш, юртимизда тинчлик-осойишталикни янада мустаҳкамлашга нечоғли ҳисса қўшишимизда намоён бўлади.\nхалқ депутатлари Зафаробод туман Кенгашидаги Ўзбекистон “Адолат” СДП депутатлик гуруҳи раҳбари


Beeline мессенжерларда бепул мулоқат қилиш акциясини тақдим этди\n13:26 / 01.06.2015\nЎзбекистон алоқа оператори “Beeline” “Bravo Online!” янги акцияси ишга тушгани ҳақида хабар беради. Энди, ҳисобни $2,99 ва ундан кўпроқга тўлдирганда, абонент нафақат тармоқ ичида бепул 400 дақиқа, шунингдек Viber, Telegram ва Whatsapp мессенжерларидан чекловсиз фойдаланиш имконини қўлга киритади. Бонуслар ҳисоб тўлдирилган кундан бошлаб бир ҳафтага берилади ва алоқа хизматлари учун чегирма ҳисобланади.\nВоқеани шарҳлар экан “Unitel”нинг тижорат директори Максим Ефремов шундай деди: “Мессенжерлар орқали мулоқот қуришга ошиб бораётган эҳтиёжни аҳамиятга олган ҳолда, “Beeline” ўз абонентларига бепул online-мулоқотнинг барча қулайликларидан фойдаланиш имконини беради. Мессенжерлардан чекловсиз фойдаланиш билан бир қаторда абонентлар ҳисобни $2,99 ва ундан кўпроқга тўлдирилганда, тармоқ ичида бепул 400 дақиқани қўлга киритишда давом этади. Бундан ташқари, ҳисобга тушган маблағ, аввалдаги каби, уларни алоқанинг бошқа хизматларига сарфлаш учун балансда қолади”.\n“Bravo Online!” акциясига “Статус” тариф режаларидан ташқари барча тарифларда *110*570# USSD кодини териб, ёки савдо ва хизмат кўрсатиш офислари ёки компания дилерларидан янги СИМ-картани ҳарид қилиб, бепул уланиш мумкин.


Замзам суви 5 л\n100% ИШОНЧЛИ АСЛ ЗАМЗАМ\nЗамзам суви бу - замзам қудуғидан чиқадиган сувдир. Бу қудуқ Маккаи мукаррамадаги Ҳарам ҳудудида жойлашган. Бу сув барча мусулмонлар наздида муқаддас сув ҳисобланади.\nАбдуллоҳ ибн Аббос (розияллоҳу анҳу)дан ривоят қилинади: Расулуллоҳ соллаллоҳу алайҳи васаллам): «Ер юзидаги энг яхши сув замзам сувидир. Унда очга таом, касалга шифо бордир», - дедилар» (Табароний ривояти).\nMahsulot sonini ko’rsating 1 dona - 340 000 so’m 2 dona - 672 500 so’m 3 dona - 1 001 250 so’m 4 dona - 1 330 000 so’m 5 dona - 1 658 750 so’m 6 dona - 1 987 500 so’m 7 dona - 2 316 250 so’m 8 dona - 2 645 000 so’m 9 dona - 2 973 750 so’m 10 dona - 3 302 500 so’m 11 dona - 3 631 250 so’m 12 dona - 3 960 000 so’m 13 dona - 4 288 750 so’m 14 dona - 4 617 500 so’m 15 dona - 4 946 250 so’m\n100% ИШОНЧЛИ АСЛ ЗАМ-ЗАМ\nЖобир разияллоҳу анҳудан ривоят қилинган ҳадисда эса шундай марҳамат қилинади: “Замзам суви нима ниятда ичилган бўлса, ўша ниятнинг рўёбга чиқишига сабаб бўлади” (Имом Аҳмад, ибн Можа ва бошқалар ривояти).\nҲажми: 5 литр


Жаҳон соғлиқни сақлаш ташкилоти маълумотларига кўра, дунёда коронавирус инфекциясини юқтирганлар сони 110 миллион 749 мингдан ортиқни ташкил этмоқда, шундан 2 миллион 455 мингдан зиёд киши вафот этган (21.02.2021 йил Европа вақти билан соат 16:21 ҳолатига кўра).\nОхирги сутка давомида дунёда коронавирус инфекцияси билан касалланишнинг 359 488 янги ҳолати аниқланди, 9 075 нафар бемор вафот етди.\nЖонс Хопкинс университетининг ҳозирги (22.02.2021 йил Тошкент вақти билан соат 09:24 ҳолати) маълумотларига кўра, дунёда касалликни 111 миллион 351 мингдан ортиқ одам юқтирган, улардан 2 миллион 466 мингдан ортиғи вафот этган.\nКасаллик тасдиқланган ҳолатлар бўйича АҚШ биринчи ўринда турибди, у ерда ЖССТ маълумотларига кўра 27,702 миллиондан ортиқ коронавирус инфекциясини юқтирганлар аниқланган. Иккинчи ўринда Ҳиндистон (10,991 миллиондан ортиқ), учинчи ўринда Бразилия (10,081 миллиондан ортиқ), тўртинчи ўринда Россия (4,164 миллиондан ортиқ), бешинчи ўринда эса Буюк Британия (4,105 миллиондан ортиқ).\nЖССТ маълумотларига кўра, бир сутка давомида АҚШда 73 240, Ҳиндистонда 14 264, Бразилияда 51 050, Россияда 12 742, Буюк Британияда эса 10 406 нафар янги касалланиш ҳолати аниқланган.


27 май 2022, Тошкент вақти: 04:41\nЎзбекистон халқ артисти Ёдгор Саъдиевнинг соқол қўйишга оид фикрлари акс этган видео тармоқнинг ўзбек сегментидаги диний контент муаллифлари томонидан қораланган эди. Видео скриншоти.\nЎзбекистон Республикаси Адлия вазирлиги “ахлоқий-диний нуқтаи назарларни ҳуқуқий муносабатлар предметига айлантиришга уриниш, миллий қадриятларга зид, инсонларнинг шахсий ҳуқуқларини топтовчи ва чекловчи ахборот ташвиқотлари олиб бориш ҳолатлари аниқлангани"ни”хабар қилди.\n7 сентябрда эълон қилган баёнотида “инсонларнинг шахсий ҳуқуқларини топтовчи ва чекловчи ахборот ташвиқотлари”ни ким олиб бораётгани тўғрисида конкрет маълумот бермаган вазирлик “шахсларга диний қарашларни мажбурий сингдиришга қаратилган ҳар қандай хатти-ҳаракат, тарғибот-ташвиқот жавобгарликни келтириб чиқаради”, дея огоҳлантирди.\nАдлия вазирлигининг 7 сентябрдаги баёнотида жумладан бундай дейилган:\nБаёнотдан келтирилган юқоридаги парчадаги барча таъкидлар (қорайтирилган сўзлар) вазирликники.\nИжтимоий тармоқлардан баёнотда тилга олинган барча ҳолатларга оид ўнлаб чиқишларни топиш мумкин. Бундай зиддиятли чиқишларнинг баъзилари тўғрисида Озодлик ўз вақтида хабар қилган.\nМасалан, жорий йилнинг 27 июнида Тошкентнинг Чилонзор туманидаги бинолардан бирининг деворига Леонардо да Винчининг стрит-арт услубида ишланган “Мона Лиза” асари ўчириб ташлангани тўғрисида хабар қилинган эди.\nМустақил АsiaTerra нашри Тошкентдаги “Ниқоб таққан Мона Лиза” асарининг ўчирилишини Аброр Мухтор Алий тахаллуси остида фаолият юритадиган блогер ва Ислом цивилизацияси маркази ходими Аброр Абдуазимовнинг чиқишлари билан боғлаган.\nНашр унинг шу йил июнида пойтахтдаги китоб дўконлари бўйлаб уюштирилган "рейд" чоғида Леонардо да Винчи ва Рембранд каби ғарб рассомлари ишлаган жаҳон санъати дурдоналари "ўзбек халқи учун ёт" экани ҳақида айтган сўзларини келтирган.\n"Ниқоб таққан Мона Лиза" ўчирилаëтгани акс этган суратни ўзининг Фейсбук саҳифасига қўйган тармоқ фойдаланувчиларидан бири "Мона Лиза"нинг ўчирилиши олқишланган изоҳ қолдирган.\nИжтимоий тармоқларда диний чиқишлар қилаётган ўзбек имомлари билан боғлиқ яна бир шов-шувли воқеа Ўзбекистон халқ артисти Ёдгор Саъдиевнинг виртуал сазойи қилиниши бўлди.\nСаъдиевнинг соқол қўйиш ҳақидаги танқидий фикрлари акс этган видео тарқалгач, тармоқнинг ўзбек сегментидаги диний контент муаллифлари санъаткорга қарши ҳақорат кампаниясини бошлади.\nЮтуберлардан бири Саъдиевнинг “Келинлар қўзғолони” спектаклида ўйнаган ролини мисол келтириб, “лозим иштон кийиб ликиллаган ҳезалаклар бизга насиҳат қилиб бошлади”, дея кесатади.\nАндижон вилоят, Бўстон (собиқ Бўз) туманининг собиқ имом-хатиби Абдулаҳад қори Тожибоев (Шаҳрихоний) Адлия вазирлигининг 7 сентябрдаги баёнотини “баъзи имомларга ўз вақтида берилган огоҳлантирув”, деб атади. Имомларнинг Адлия вазирлиги эътирозига сабаб бўлаётган чиқишларини назарда тутар экан, Абдулаҳад қори Тожибоев бундай деди:\n“Буни фаросатсизлик, деса ҳам бўлади. Бундан ташқари, ўзларини билимдон қилиб кўрсатиш истаги ҳам бор. Аслида эса, бу онг тақчиллиги аломатидир. Биз ўзбекларда ҳовлиқмалик, олд-ортига қарамай чопиб кетиш бор. Бундай қусурни баъзи ҳамкасбларимда ҳам кўряпман”.\nЎзининг таъбири билан айтганда, “Олти муфтийни кўрган, 45 йиллик тажрибага эга” имом билан суҳбатни қуйида тинглашингиз мумкин:\nАдлия вазирлиги 7 сентябрдаги баёнотида “фуқароларнинг шахсий ҳаётига аралашиш ҳисобига амалга оширилишига йўл қўйиб бўлмаслигини, инсонлар хулқ-атворига ва юриш-туришига алоҳида шахсларнинг ахлоқий-диний қарашлари ёки ўлчовлари билан эмас, балки амалдаги қонунчилик талаблари нуқтаи назаридан баҳо берилиши лозим”лиги таъкидлаган.\nВазирлик ўз баёнотида мамлакат Конституциясининг 31-моддасига кўра, ҳар бир инсон хоҳлаган динга эътиқод қилиш ёки ҳеч қайси динга эътиқод қилмаслик ҳуқуқига эгалигини, 25-моддасида ҳар кимнинг эркинлик ва шахсий дахлсизлиги, 27-моддасида шахсий ҳаётига аралашишдан ҳимояланиш ҳуқуқи кафолатланганини эслатиб ўтган.\nВазирлик, шунингдек, Инсон ҳуқуқлари умумжаҳон декларациясининг 12-моддасида ҳеч кимнинг шахсий ҳаётига ўзбошимчалик билан аралашиш мумкин эмаслиги аниқ белгилаб қўйилганини ҳам эслатиб ўтган.\nТаниқли ўзбек тележурналисти Дадахон Ёқубов Озодликка берган шарҳида Конституция ва қонунларга риоя қилишнинг муҳимлигини таъкидлади:\n“Адлия вазирлигининг мазкур баёнотини оддий фуқаро, ёши катта одам сифатида тўғри тушунаман. Демократик давлатда яшар эканмиз, энг аввало Конституцияга итоат қилишимиз зарур. Қонун, қонун ва яна қонунга амал қилиш, уни ўрганиш, бошқалардан ҳам қонунийликни талаб қилиш бу бурчимиздир”.


Россияликларнинг Ўзбекистонга саёҳат қилишларига икки омил тўсқинлик қилмоқда – эксперт - 18.05.2021, Sputnik Ўзбекистон\nРоссиялик сайёҳлар Ўзбекистонга саёҳат қилишни режалаштиришмоқда, аммо яқин вақт ичида эмас. 18.05.2021, Sputnik Ўзбекистон\nТОШКЕНТ, 18 май — Sputnik. Россиялик сайёҳларнинг жорий йил ёз мавсумида Ўзбекистонга саёҳат қилишларига рейслар сони ва чипталар нархи халал бермоқда. Бу ҳақда Россия туроператорлари бирлашмаси (АТОР) ижро этувчи директори Майя Ломидзе “Россия сегодня” матбуот марказидаги онлайн конференцияда маълум қилди.Унинг сўзларига кўра, россиялик сайёҳлар Ўзбекистонга саёҳат қилишни режалаштиришмоқда, аммо яқин вақт ичида эмас. Республикада дам олишга бўлган талабни иккита омил камайтирмоқда.Россиялик экспертнинг таъкидлашича, чипталар нархи арзонроқ бўлганда, Ўзбекистон 2021 йил ёз мавсумида туризм соҳасида муваффақиятга эришган бўларди.\n© Sputnik / Утарбеков / Фотобанкка ўтишМедресе и минарет Ислам Ходжа\nРоссиялик сайёҳлар Ўзбекистонга саёҳат қилишни режалаштиришмоқда, аммо яқин вақт ичида эмас.\nТОШКЕНТ, 18 май — Sputnik. Россиялик сайёҳларнинг жорий йил ёз мавсумида Ўзбекистонга саёҳат қилишларига рейслар сони ва чипталар нархи халал бермоқда. Бу ҳақда Россия туроператорлари бирлашмаси (АТОР) ижро этувчи директори Майя Ломидзе “Россия сегодня” матбуот марказидаги онлайн конференцияда маълум қилди.\nУнинг сўзларига кўра, россиялик сайёҳлар Ўзбекистонга саёҳат қилишни режалаштиришмоқда, аммо яқин вақт ичида эмас. Республикада дам олишга бўлган талабни иккита омил камайтирмоқда.\n“Бу мамлакатга бўлган қизиқиш катта. Ҳамма ҳам хавфсиз экзотикани хоҳлайди, лекин ҳозирги Ўзбекистонга бўлган рейслар сони ва чипталар нархи бу йўналишдаги истиқболни тўхтатиб қўймоқда”, - дея тушунтирди Ломидзе.\nРоссиялик экспертнинг таъкидлашича, чипталар нархи арзонроқ бўлганда, Ўзбекистон 2021 йил ёз мавсумида туризм соҳасида муваффақиятга эришган бўларди.


"Лион" Ндомбеленинг трансфер нархини оширишга қарор қилди\n26 июнь, 2019, 17:40 148\nТеглар:Лион | Тоттенхэм\nАПЛ гранди шунда ҳам уни сотиб олишга ҳаркат қиладими?\n“Лион” клуби раҳбарияти “Тоттенхэм”нинг қизиқишларига сабаб бўлаётган ярим ҳимоячи Танги Ндомбеленинг трансфер нархини оширишга қарор қилди. Бу ҳақда ESPN нашри хабар тарқатмоқда.\nЮқоридаги манбаага кўра гарчи клублар ушбу трансфер борасида 63 млн евролик таклифга келишишга яқин туришга бўлсаларда, француз клуби ушбу нархни 80 миллионга кўтармоқчи. Энди “шпорлар” Ндомбеле борасидаги таклифларини яхшилашлари керак. Айтиш керакки, франциялик футболчини шахсан "Тоттенхэм" бош мураббийи Маурисио Почеттино ўз жамоадасида кўрмоқчи.\nМаълумот учун, 22 ёшли Ндомбеле ўтган мавсум “Лион” сафида жами 49та ўйинда майдонга тушди ва 3та гол ҳамда 8та голли узатмага муаллифлик қилишга эришди. Унинг лионликлар билан амалдаги шартномаси 2023 йилга қадар имзоланган.\nРасман! "Тоттенхэм" ўз тарихидаги энг қиммат трансферни амалга оширди\n"Тоттенхэм" ўзининг трансфер рекордини янгилайди\nНдомбеленинг "Тоттенхэм"га ўтиши аниқ бўлди


Қуддус ва Ғазода болалар эмас, балки инсонийликнинг ўзи ўлмоқда — Эрдўған | Qalampir.uz\nҚуддус ва Ғазода болалар эмас, балки инсонийликнинг ўзи ўлмоқда — Эрдўған\nОлам\t19 Май 23:05 8798\nЭрдўған Байденга: “Қонли қўлларингиз билан тарих ёзяпсиз”\nБугунги кунда Фаластин заминида давом этаётган зўравонликлар оқибатида фақат фаластинликлар эмас, балки инсонийлик ўлдирилмоқда. Бу ҳақда Туркия Президенти Ражаб Тойиб Эрдўған бугун, 19 май куни мамлакат пойтахти Анқарада бўлиб ўтган спорт телеканалининг тақдимот маросимида айтиб ўтди.\nБугунги маросимда Эрдўған Туркия минтақадаги вазиятга ҳам бефарқ қараб туролмаслигини таъкидлади.\n“Аҳолиси асрлар давомида аждодларимиз ҳимояси остида тинчлик ва тотувликда яшаб келган кўплаб мамлакатларда бугун нафрат, зўравонлик ва можаро ҳукмронлик қилмоқда”, дейди Эрдўған.\nМинбарда турган Туркия Президенти бир қатор мамлакатларнинг эътиборини Анқаранинг Яқин Шарқдаги вазиятга нисбатан муносабатига қаратган.\n“Эрдўған бундай гапирмаслиги керак, дейишади. Нима қилишим керак? Қарсаклар чалайми? Туркия зўравонликни кўрган ҳар бир минтақада овозини кўтаради”, дейди Президент.\nУнинг сўзларига кўра, бугун Фаластинда бутун дунё ҳамжамияти олдида юзлаб тинч аҳоли вакиллари ўлдирилмоқда. Уларнинг аксариятини аёллар ва болалар ташкил қилади. Бундан ташқари, сўнгги турдаги қуроллар қотиллик воситаси сифатида ишлатилмоқда.\n“Қуддус ва Ғазода болалар эмас, балки инсонийликнинг ўзи ўлмоқда! Исроилнинг бегуноҳ фаластинликларга қарши зўравонликларига кўз юмаётганлар аслида ўз мамлакатларида фожиа учун замин яратмоқда. Агар бугун Қуддусдаги фожиаларга жим қараб турсак, эртага биз учун муқаддас ҳисобланадиган бошқа шаҳарлар ҳам шундай бўлади”, дейди Президент.\nЭрдўғаннинг таъкидлашича, ўзларини демократия, инсон ҳуқуқлари, адолат ва хавфсизлик тарафдори сифатида тутган мамлакатлар ҳамда халқаро ташкилотлар бугун Фаластиндаги қонунбузарликларни жимгина кузатмоқда.\nТуркия раҳбарининг сўзларига кўра, энг кучлини ҳар доим ҳақ деб ҳисоблаш тубдан нотўғри ёндашувдир.\n“Туркия адолат кимнинг томонида бўлса, ўша кучли бўлган дунё тартибини шакллантириш учун барча саъй-ҳаракатларни қилмоқда. Агар шафқатсизликка қарши туриш ва мазлумларни ҳимоя қилиш учун қандайдир ҳақ тўлаш керак бўлса, Туркия буни иккиланмасдан қилишга тайёр. Кўриниб турибдики, агар бугун тарих томонидан бизга юклатилган вазифаларни бажармайдиган бўлсак, бизнинг ерларимизга даъво қилганлар бундан ҳам баттарроқ безбетликни намоён этади”, дейди Эрдўған.\nЭрдўған Фаластин давлатининг инқрозига биринчи марта тўхталаётгани йўқ. Эрдўған ушбу масалада фаол: бир қатор исломий давлатлар раҳбарлари билан Исроилнинг хатти-ҳаракатларини муҳокама қилди, Арманистонга қарши урушда Туркия Озарбайжонни қандай қўллаган бўлса, Исроилга қарши курашда Фаластинни ҳам шундай қўллашини маълум қилди.\nТуркия раҳбари бундай аввал ҳам жаҳон ҳамжамиятининг эътиборини ушбу мавзуга қаратган. Жумладан, 2019 йилда Бирлашган Миллатлар Ташкилоти Бош Ассамблеясининг 74-мажлисида Эрдўған нутқ сўзлаб, Исроилнинг Фаластинни бутунлай эгаллаб олаётгани, БМТ эса бунга томошабин бўлиб турганини қоралади. Ўшанда Эрдўған минбарга Исроил ва Фаластин тупроқлари акс этган харита билан чиққан. Ундаги тўрт суратда 1948 йил – Исроил давлати ташкил топгандан буён Фаластин ерларини қанчалик эгаллаб бораётгани тасвирланган эди.\n06 Декабрь 13:01 77279\n06 Декабрь 19:56 52092\n05 Декабрь 18:58 33201\n04 Декабрь 11:13 32594\n04 Декабрь 11:38 32072


7 апрел куни Луганск вилояти Лисичанск яқинида Россия қўлловидаги бўлгинчилар билан фронт чизиғига яқин жойда турган Украина ҳарбий хизматчилари. [STR/AFP]\nКИЕВ – Украина чегарасида кўп сонли Россия қўшинлари ва ҳарбий техникасининг тўпланиши халқаро ҳамжамиятни жиддий ташвишга солмоқда, Марказий Осиёда эса бу чоралар ортидан Россиянинг тажовузи минтақага ҳам етиб келиши мумкин, деган хавотирларни кучайган.\nХабарларга кўра, постсовет давлат билан чегарадаги Россия қўшинлари сони 2014 йилдан – Украина шарқида уруш бошланиб, Россия Қримни ноқонуний равишда босиб олганидан бери мислсиз даражада кўпайган.\nРоссия қўшинларининг кўпайиши Украина армияси ва Россия қўлловидаги айирмачилар ўртасидаги жангларнинг кучайиши билан бир вақтга тўғри келган.\nУкраина ҳарбийлари пайшанба (8 апрел) куни яна бир аскар ҳалок бўлгани ҳақида хабар берганлар. Йил бошидан бери ўлган ҳарбийларнинг умумий сони 25 кишига етган. 2020 йилда 50 ҳарбий хизматчи ҳаётдан кўз юмган эди.\n5 апрел куни Донецк вилояти Авдиивкадан унчалик узоқ бўлмаган жойда Россия қўлловидаги бўлгинчилар билан фронт чизиғида турган украиналик ҳарбий хизматчи. [STR/AFP]\nРоссия президенти Владимир Путин 18 март куни Москвада Россия тарафидан Қримнинг аннексия қилинганига 7 йил тўлиши муносабати билан ўтказилган концерт чоғида нутқ сўзламоқда. [Вячеслав Прокофьев/Sputnik/AFP]\nУкраинанинг асосан русийзабон шарқий қисмидаги низода 2014 йилдан бери 13 минг киши ҳалок бўлган.\nНизодаги тўқнашувлар ўтган йили оташкесим ҳақидаги янги келишув кучга кириши ортидан тўхтаган эди, аммо артиллерия ва миномёт ҳужумлари билан боғлиқ жанглар йил бошидан қайта авж олди.\nУкраина президенти Владимир Зеленский ҳафта бошида низони якунлашнинг ягона йўли сифатида НАТОни мамлакатнинг унга аъзолик талабини кўриб чиқишни тезлаштиришга чақирди.\nКиевнинг иттифоқчилари Россияни кейинги ҳаракатлари ва аскарлар сонини оширганига қарши огоҳлантирувчи қатор баёнотларни эълон қилганлар.\nКремл қўшинлар фаоллашувини инкор этмаган.\nИжтимоий тармоқлардаги видеоларда ҳудудда Россиянинг кўплаб ҳарбий машиналари ва зирҳли техникаси ҳаракатланаётгани ёки олиб келинаётганини кўриш мумкин.\n«Биз Россияни чегара яқинида бу даражада қўшин тўплаш мақсадини очиқ баён қилишга чақирамиз», деб айтган Пентагон вакили Джон Кёрби.\nГермания канцлери Ангела Меркел пайшанба куни Москвани ҳарбийлар сонини қисқартиришга чақирган.\n«НАТО Украина суверенитети ва ҳудудий яхлитлигини қатъиян қўллаб-қувватлайди. Яқин ҳамкорлигимизга содиқ қоламиз», деб айтган НАТО бош котиби Йенс Столтенберг.\n«Ҳаракатларини олдиндан айтиб бўлмайдиган қўшни»\nМарказий Осиёликларнинг кўпчилиги Украинада юз бераётган воқеаларни жиддий хавотир билан кузатиб бормоқда.\nПрезидент Владимир Путин режими «актив гибрид урушини ўз ичига олган бузғунчи ташқи сиёсат олиб бормоқда», дейди Қозоғистон жамоат ишончи миллий кенгашининг собиқ аъзоси Арман Шураев.\n«Путиннинг россияликлар орасидаги рейтинги тушиб кетган, шунинг учун у заиф мамлакатларга ҳужум қилиш билан сиёсий очко тўпламоқчи», дейди Шураев.\n«Шу боис ҳам Қозоғистон ҳамма нарсага тайёр туриши ва ўз мудофаа саноатини максимал даражада ривожлантириши керак», дейди у.\nЎтган бир неча йил давомида Қозоғистон экстремизмга қарши кураш ва мудофаа имкониятларини кучайтириш йўлида сезиларли ишлар қилди, жумладан самарали «рақамли армия» яратиш учун компьютер технологиялари жорий қилинди.\nЖорий йилда Қозоғистон ҳарбий машғулотлар ўтказди ва янгиларини режалаштирмоқда.\nРоссиялик сиёсатчилар мунтазам равишда қозоғистонликларга шимолдаги улкан қўшниси олдида заиф эканлигини эслатиб туради, ҳатто Қозоғистонда кремлпарастлик кайфиятини тарғиб қилади.\nБунга мисол, Миллий озодлик ҳаракати (МОҲ) номи билан танилган Россиянинг ирредентистик ташкилоти Нур-Султонда ўз идорасини очган ва қозоғистонликларни унга қўшилишга чақирмоқда.\nҚозоғистоннинг бир қисми, агар қозоқлар унинг совға эканлигини тан олишмаса, Россияга қайтарилиши керак, деб айтган Россия давлат Думаси депутати Евгений Фёдоров – МОҲга раҳбарлик қилади.\nМарказий Осиё учун огоҳлик\n«Марказий Осиё мамлакатлари Донбасс ва Қримда содир бўлаётган воқеаларни диққат билан кузатишлари керак», дейди 20 йилдан ортиқ вақт мобайнида постсовет мамлакатлардаги ҳодисаларни ёритиб келган Киевдаги даниялик журналист Майкл Андерсен.\n«Путин ўзиники деб билган собиқ СССР мамлакатларининг Ғарб билан яқин муносабатда бўлишини хоҳламайди», дейди у.\n«Путин украиналиклар Майдан (Украинадаги Кремлга қарши ҳаракат) ортидан демократияни қабул қилишларига қараб тура олмасди, чунки россияликлар ҳам худди шу фикрга келишлари мумкинлигидан қўрқар эди ва бу ҳаракатга чегара қўйди», дейди Андерсен.\n«Путин ва Россиянинг давлат бошқарувидаги ОАВ Марказий Осиё бўйлаб ўз сиёсий кун тартибини тарғибот қилиши ҳамда турли манипуляциялар ва ёлғонлардан фойдаланишига кўп марта гувоҳ бўлдик», дейди у. «Украина ва Грузияда уруш бошлашдан олдин Путин айнан шу ишларни қилган.»\n«Марказий Осиё мамлакатлари эҳтиёт бўлишлари керак, кўзларини каттароқ очиб, нималар бўлаётганига ва Путин режими нимани таклиф қилаётганига аҳамият қаратишлари керак», дейди у. «Бу 30 йил аввал одамлар рад этган нарсага қайтиш, нимага энди яна уни хоҳлаб қолишди?»\n«Украина тажрибасини кўрар эканмиз, Россиянинг гибрид агрессияси батамом ҳарбий тус олиши мумкин», дейди Қирғизистоннинг собиқ дипломати, бишкеклик Мурат Конокбаев.\n«Марказий Осиё мамлакатлари бошқаларнинг тажрибасидан ўрнак олиши ва тўғри хулоса чиқариши керак», дейди у.\n«Қирғизистон қўшни Қозоғистонга нисбатан Россиядан узоқроқда, аммо қирғизлар Россиянинг эҳтимолий тажовузи олдида анча заиф», дейди Конокбаев.\n«Биз анчадан бери уларнинг назорати остидамиз. Мамлакатимиздаги сиёсий жараённи назорат қилиб келадиган Кремлнинг агентлари Бишкекда доимий яшаб келишади», дейди у. «Шу билан бирга, Кремлнинг Бишкекда бошқарувчи элитаси орасида бир нечта таъсирга эга аъзолари бор.»\n«Бу аъзолар Москва учун манфаатли бўлган қарорларни қабул қилишлари мумкин», дейди Конокбаев. «Унинг таъсир доирасидан чиқиб кетган мамлакатларга Россия нима қилишини кўрдик. Биз билан бундай бўлмайди, деб ўйлаш соддалик бўлади.»\n[Мақолани тайёрлашга Олмаотадан Канат Алтинбаев ҳисса қўшди.]\nРоссия – бу доим ночорлик ва вайронгарчилик дегани.\nМОҲнинг (Миллий озодлик ҳаракати) ярамаси Федоровни Нур-Султондан ҳайдаш керак. Унга Қозоғистон пойтахтида МОҲ ваколатхонасини очишга ким ва нимага рухсат берди? У Қозоғистон ҳукуматидаги кимнидир шунчалик қўрқитиб қўйганмики, улар империя реваншчисининг таклифини рад эта олишмаган?\nРоссия Кубада ядро қуроли жойлаштириши керак, ҳеч бўлмаганда 100 мингта ракета, 500 тасини Европага, 500 тасини Америкага йўналтириши керак.\nРоссия Украинадан таъзирини ейди. Ҳозир 2014 йил эмас\nКўп нарса хоҳламайсиз-ку, тўғрими?\nЧанг ютиб с...либ кетишади\nМиллатчи рус башарангга тепиш керак.\nУшбу Россия-Украина урушида мен Украина тарафидаман. Кремлнинг тажовузига қарши курашда уларни қўллаб-қувватлайман.\nДумбул, Россия жанг ҳам қилмаган ҳали, аммо дунёда иштонига халта қилиб қўйганлар шунчалик кўпки!!! Шимингизни ҳўллаб қўйманг, ахир сизлар маданиятли одамларсиз, шундай эмасми? Россияга тегманг ва тинч ухланг.\nРоссиянг кўз ўнгингда тўкилиб тушяпти-ку\nТарихдан маълумки, 1918-1924 йилларда Россия Қозоғистон ва Марказий Осиё республикаларининг ўзаро келишмовчиликларидан фойдаланиб, уларни бирин-кетин тор-мор этган. 100 йилдан кейин тарих яна такрорланмоқда. Туркийзабон давлатлар президентлари ўз қўшинларини битта армияга, ёки ҳарбий блокка бирлаштириши (ёки НАТОга қўшилиши) учун жуда катта эҳтиёж мавжуд. Акс ҳолда, ушбу ҳудуднинг эгаллаб олиниши муқаррар.\nРоссиянинг бунга нима алоқаси бор? Яқинда Хитой барчани тугатади... у аллақачон Россияни, Узоқ Шарқ, Байкални узиб олмоқда. Нотўғри томонга қараяпсиз.\nРоссия таъзирини ейишни хоҳлаяпти\nБиз Турон армияси ғоясини мустаҳкамлашимиз керак\nБизнинг позициямиз шу – Қрим Украинаники. Россия уни қайтариб бериб, Украина билан муносабатларини яхшилаши ва аввалгидек яшагани маъқул.\nНега энди қайтариши керак экан? Тарихни ўқинг аввал\nҚайси тарихни? Ой ва Марс Россия сайёралари эканлигиними? Бунақанги бемаъни нарсаларни ўқимайман\nРоссияга Осиёнинг нима кераги бор. Ўзининг ҳудуди керагидан ортиқ. Радикаллар келиб қоладиган бўлса, сизга ҳеч қандай НАТО ёрдам беролмайди. Ёрдам бер деб, Россиянинг олдига югуриб келасизлар.\nҚайси радикалларни айтяпсиз? Чеченистонни бомбардимон қилиб, гоҳ Чеченистонга, гоҳ Украинага ҳужум қилаётганлар ва буни қуюқ ёлғон билан аралаштираётганлардан кўра радикалроқ кимса борми?


Бўҳтон | Muslimaat.uz\nМанзилингиз:Муслимаат»Бош саҳифа»Сара мақолалар»Бўҳтон\nBy Muslimaat on\t Dekabr 22, 2016 Сара мақолалар\nМаънавий жиноятлар ҳақида сўз кетар экан, уларнинг моддий, яъни жисмонан ҳис этиладиган жиноятдан ҳам ёмонроқ эканлигини таъкидламоғимиз лозим бўлади. Моддий нарсаларга кўникиб, ҳамма нарсани фақат моддага ҳис этилувчи нарсага боғлаб қўйган инсонлар ўйлаб чиқарган қонунлар бўйича иш кўрилганда катта адолатсизликлар вужудга келади. Бир киши иккинчи кишини бир шапалоқ урса ёки кийимини йиртса, жиноятчи ҳисобланиб, қамалиши турган гап. Аммо ўша одам иккинчисига нисбатан маънавий жиноят қилса, яъни беодоб гапи билан ёки ғийбати ва бўҳтони билан юраги хасталаниб йиқилишига, баъзан бу дунёдан кўз юмишига сабаб бўлса, жазосиз қолаверади. Тўғри, ҳозирги пайтда демократия ривожланган давлатларда биз ушбу мақолада сўз юритмоқчи бўлган бўҳтонга нисбатан жазо чоралари йўлга қўйилмоқда. Аммо унга эришиш учун туҳматга дучор бўлган инсон жуда кўп уриниши зарур. Маҳкамага ариза қилиши, ишнинг ортидан югуриши ва бошқа тадбир-чоралар қўллаши лозим. Иши юришиб даъвосида ютиб чиқадан тақдирда ҳам, бўҳтончига арзимаган жазо берилади.\nЭнди жамиятдаги бу ҳасталикларни илоҳий, исломий қонунлар қандай муолажа қилишини кўриб чиқайлик. Аввало маънавий жиноятлар инсон ҳуқуқларини қўпол равишда поймол қилиш эканини таъкидлаб ўтмок лозимдир. Чунки бу жиноятлар одатда кишиларнинг обрўсини тўкишга сабаб бўлади. Инсоннинг обрўсини тўкиш эса Ислом дини таълимотлари бўйича катта жиноят сифатида баҳоланади. Бир одамни беобрў қилиш уни ўлдириш ва молу мулкини тортиб олиш билан тенг ҳисобланади.\nИмоми Термизий Абу Ҳурайра розияллоҳу анҳудан ривоят қилган ҳадисда Пайғамбаримиз соллаллоҳу алайҳи васаллам : «Мусулмон киши бошқа мусулмонга борлигича ҳаромдир: қони ҳам, обрўси ҳам ва моли ҳам», дейдилар.\nДемак, бир мусулмоннинг иккинчи мусулмонни ўлдириб, қонини тўкиши, молини ўғирлаб ёки тортиб олиши қанчалик гуноҳ бўлса, обрўсини тўкиш ҳам шунчалик гуноҳдир. Шунинг учун ҳам Исломда одамларнинг обрўсини тўкишга сабаб бўладиган ғийбат, чақимчилик, бўҳтон каби маънавий жиноятлар гуноҳи кабира, яъни катта гуноҳ ҳисобланиб, гуноҳкорни оқибатда аянчли азоб-уқубатлар кутади. Бундай кишилар ҳар қанча тавба қилсалар ҳам, Аллоҳ уларнинг гуноҳларини кечирмайди. Чунки бу гуноҳни кечириш-кечирмаслиги улардан зарар кўрган, улар томонидан обрўси тўкилган кишиларнинг розилигига боғлиқ бўлади. Ушбу маъно маънавий жиноятлардан бири бўлмиш ғийбат мисолида қуйидаги ҳадиси шарифда баён этилган бўлса-да, ҳукм барча маънавий жиноятлар учун умумийдир. Имом Ибн Абид-Дунё ривоят қилган ҳадисда қуйидагилар баён қилинади: Расулуллоҳ соллаллоҳу алайҳи васаллам : «Ғийбат зинодан ёмонроқдир», дедилар.«Нима учун?» деб сўралди. У Зот: «‘Бир киши зинодан сўнг тавба қилса, Аллоҳ қабул этади. Аммо ғийбатчининг гуноҳи унинг «биродари» (ғийбат қилинган шахс) кечирмагунча мағфират қилинмайди», дедилар.\nМаънавий жиноят қурбони – обрўси тўкилган шахснинг ғийбат туфайли, инсоний ҳуқуқи поймол бўлади. Аллоҳ таоло Ўзининг ҳаққига бандаси тажовуз қилса кечиради. Аммо бошқа бир банданинг ҳаққига тажовуз қилинган пайтда ўша ҳақ эгаси кечирмагунча, мағфират қилмайди.\nЭнди мақсадга кўчайлик-да, асосий мавзуимиз бўҳтон ҳақида сўз юритайлик. Аввало, бўҳтон ўзи нима эканлигини яхшилаб билиб олишимиз зарур. Шу мақсадда Расулуллоҳ соллаллоҳу алайҳи васалламнинг суннатларига мурожаат қиламиз. Имоми Термизий Абу Ҳурайра розияллоҳу анҳудан Расулуллоҳ соллаллоҳу алайҳи васаллам билан саҳобалар ўртасида бўлиб ўтган қуйидаги суҳбатни ривоят қиладилар: Расулуллоҳ соллаллоҳу алайҳи васаллам:«Ғийбат нималигини биласизларми?» деб сўрадилар. Саҳобалар: «Аллоҳ ва Унинг Расули билувчироқ», дедилар. У Зот:«Биродарингни унга ёқмаган нарса билан зикр қилишинг», дедилар. Шунда: «Айтинг-чи, мен айтадиган нарса биродаримда бўлса-чи?» дейилди. Расулуллоҳ соллаллоҳу алайҳи васаллам :«Агар айтган нарсанг унда мавжуд бўлса, бу, батаҳқиқ, уни ғийбат қилганингдир, агар айтганинг бўлмаса, унга бўҳтон қилганингдир», дедилар.\nДемак, бир одамни орқасидан, ўзи йўқ пайтида, ўша одамга ёқмайдиган гаплар билан эслаш ғийбат бўлади. Ғийбат гуноҳи кабира, катта гуноҳлар қаторига киради. Ғийбатчига тайин қилинган азобларни эшитган одамнинг ҳам вужуди титраб кетади. Бўҳтон эса бир кишини айблаш учун унинг ўзида йўқ иллатлар билан айблаш экан. Энди бу нарса ғийбатдан неча марта катта гуноҳ эканини тасаввур қилиб олса бўлади. Шаръий манбаъларга мурожаат қилганимизда, ғийбат билан бўҳтоннинг бир-бирига яқин жойга, айнан бир бобларга қўйилганини кўрамиз. Аммо ғийбат тўғрисидаги маълумотлар, воқеликдан келтирилган мисоллар кўп бўлгани ҳолда, бўҳтон ҳақидаги бундай маълумотлар нисбатан оз учрайди. Бу ўша пайтларда, Ислом дини тарқалишидан аввалги, олам жаҳолат ботқоғига ботган дамларда, барча разолатлар ривож топган бир замонда ҳам бўҳтон қилишга, бир одамни ўзида йўқ иллат билан айблашга журъат қиладиганлар оз эканлигига далолатдир. Ҳар қандай қабиҳликни киприк қоқмай қила берадиган жоҳилий инсоннинг ҳам бўҳтонга келганда журъат эта олмай қолишини кўрсатади. Ўша пайтларда бўҳтон қилиб бир одамнинг обрўсини тўкиш тор доира билан чегараланган. Яъни бир қабила, қишлоқ ва шаҳар миқёсидан ташқарига чиқмаган.\nАммо ҳозир-чи? Ҳозир бўҳтон шундай кўпайдики, уни чегаралаб олишнинг сира имкони йўқ. Кичик бир бўҳтон эндиликда бир зумдаёқ бутун дунёга тарқалмоқда. Энг ачинарлиси, шов-шувларга сабаб бўладиган бундай бўҳтончилик билан, асосан, ҳукуматлар, расмий идоралар, давлат раҳбарлари ва оммавий ахборот воситалари шуғулланмоқда. Улар ҳоҳлаган пайтларида ўзларига ёқмай қолган ҳар қандай инсонни бўҳтонга кўмиб ташламоқдалар. Ҳолбуки, ўша ҳукумат, расмий идора ёки давлат раҳбарларининг бош вазифаларидан бири фуқароларни жиноятлардан асраш, жумладан, маънавий жиноятлардан ҳимоя қилиб, уларнинг обрўларига гард юқтирмасликдир. Бу ҳолнинг тескариси, яъни маънавий жиноятларнинг тепасида туриш, таъбир жоиз бўлса, сувни тепасидан лойқалатиш собиқ Совет Иттифоқи юритган сиёсат мисолида тажрибадан ўтказилди.Миллионлаб бегуноҳ одамларга ватан хоини, халқ душмани, ўғри, талончи, руҳий касал, нашаванд каби тамғалар босилди. Уларнинг обрўларига путур етказилди, бутун дунё олдида шарманда қилинди. Ҳеч қандай айби бўлмаган кишилар қамалди, азоб-уқубатларга дучор қилинди, кўплари ўлдириб юборилди. Ўн йиллар мобайнида халқнинг асл фарзандлари бўлган мўътабар уломоларнинг аҳли илм, аҳли қаламнинг покиза номларини бўҳтон балчиғи билан булғашга қаракат қилинди. Қуёш юзини булут узоқ вақт тўса олмаганидек, маънавий жиноятчилар ҳукмронлигига ҳам путур етди. Ҳақиқий жиноятчи, ватан хоини, ўғри, талончи, руҳий касал ва нашавандлар аслида ўша зулмларни амалга оширган коммунистлар эканлиги равшан бўлди.\nЛекин афсуски, ҳеч ким ушбу жиноятлари учун давлат томонидан жазолангани йўқ. Ҳатто ўн йиллар давомида муттасил кишиларга бўҳтон ёғдириш билан машғул бўлган рўзнома ва журналлар ҳам, «Биз ўша пайтда юқоридан келган буйруқни бажарганмиз», деб энг арзимаган жазо – расмий узр айтишдан ҳам бош тортмоқдалар. Бу эса ўз навбатида жамият ҳаётига салбий таъсир кўрсатади. Аввало, кишиларда адолатсизлик қаршисида ожизлик руҳини кучайтиради. Қолаверса, бугунги куннинг бўҳтончиларига куч-қувват бағишлайди. Улар, мабодо бизнинг бошимизга ҳам шундай ҳолат келиб қолса, «Ўша замоннинг талаби шу эди, юқоридан бўлган буйруқни бажарганмиз, деб жавоб бераверамиз», дейишади-да, бегуноҳ одамлар устидан бўҳтон тоши ёғдиришда давом этиб, уларга қopa чаплайверадилар. «Адолат қани? Наҳотки, инсон эътиқодини топтаганлар, шунчалик маънавий жиноят қилганлар бемалол яшаб ўтаверса, ўлиб, қутулиб кетаверса?!» деб ўйлашингиз мумкин. «Бундай жиноятларга Ислом дини таълимотлари бўйича қандай жазо чоралари белгиланган?» деган савол туғилиши ҳам табиий. Ислом таълимотлари бўйича, бундай жиноятларга, хусусан, бўҳтонга бу дунёда энг қаттиқ жазолар тайин қилинган. Бўҳтончи бу дунёда жазосини олмасдан ўлиш билан қутулиб қолмайди. У дунёда ҳам бўҳтони учун азоблар бир неча бор оширилиб берилади.\nМисол учун, ҳозирги кунда энг кўп тарқалган бўҳтонлардан бирини. кишиларни зинода айблаб бўҳтон қилишни, олиб кўрайлик. Аллоҳ таоло бу жиноятнинг жазоси ҳақида «Нур» сурасида қуйидаги оятни туширган:\n«Нур» 4. Покиза аёлларга (бўҳтон) тоши отиб, сўнгра тўртта гувоҳ келтира олмаганларни саксон дарра уринглар ва уларнинг гувоҳлигини абадий қабул қилманглар. Ана ўшалар фосиқлардир. (Нур сураси 4-оят).\nГарчи ояти каримада покиза аёллар тилга олинган бўлса ҳам, ҳукм эркакларни ҳам ўз ичига олади. Демак, бирор кишини зинода айблаётган одам, ушбу қабиҳ иш бўлаётганини ўз кўзи билан кўрган тўрт кишини гувоҳликка олиб келиши шарт. Яна шуни таъкидлаб айтиш керакки, ҳар кимнинг гувоҳлиги ҳам қабул қилинаверилмайди. Қози гувоҳларнинг кимлигини албатта текшириб кўради. Фисқу фасоди, ёлғончилиги, шариатга хилоф иши билан бузғунчиликда бўлганларнинг гувоҳлиги қабул қилинмайди. Тўртта гувоҳ олиб кела олмаган (ёки гувоҳлардан бирортаси гувоҳлик беришга лаёқати бўлмаган) одам бўҳтончи бўлиб чиқади. Шунда унга ҳам, гувоҳларига ҳам бўҳтончилар сифатида жазо берилади. Аввало, жамоатчиликни тўплаб, уларнинг жиноятлари кўпчилик олдида эълон қилинади ва ўша ернинг ўзида саксон даррадан урилади. Сўнгра ишончни йўқотган шахслар сифатида умрлари бўйи уларнинг гувоҳликлари ҳеч бир нарсада қабул қилинмайди. Бу эса, ўзини билган одам учун энг катта жазодир. Қисқача қилиб айтганда, бундай одам жамиятда тирик мурдага айланади. Ва ниҳоят ўша бўҳтончи «фосиқ», деб эълон қилинади. Агар бундай, катта гуноҳни қилган одам мазкур жазоларни тортгандан кейин яна тавба қилмоқчи бўлса, аввал жамоатчилик ҳузурида ўзини ёлғончи-бўҳтончи деб эълон қилиб, жабрланган шахсни оқлаб-мадҳ этиб гапириб, ундан узр сўраши лозим.\nЭҳтимол шунга ўхшаш қатъий жазо чораларининг йўқлиги бугунги кунда бўҳтончиларнинг тегирмонига сув қуяётган бўлса керак. Лекин бўҳтончилар ҳам, бошқалар ҳам, яхши билиб қўйишлари лозимки, бўҳтончи бу дунёда жазодан қутулиб қолса-да, охиратда қутула олмайди. У ернинг қонунлари қатъий, жазоси одил, миршаблари қаттиққўл. Бўҳтончиларнинг охиратдаги жазоси аввалдан коинотнинг сарвари Муҳаммад соллаллоҳу алайҳи васалламнинг тилларидан тайин этиб қўйилган. Имоми Табароний Абу Дардо розияллоҳу анҳудан ривоят қилган ҳадисда Пайғамбаримиз соллаллоҳу алайҳи васаллам : «Ким бир одамни айблаб, унда йўқ нарсани айтган бўлса, Аллоҳ таоло уни айтган нарсасидан халос бўлгунча жаҳаннам оловида куйдириб туради», дейдилар. Бошқа бир ривоятда эса «қандоқ қилиб ҳам халос бўлар эди», дейилган.\nДемак, у одам абадий дўзах ўтида куйиб туради. Уламоларнинг айтишича, одам ҳар доим бир хилдаги азобни чекаверса, ўрганиб қолиш эҳтимоли бор экан. Шунинг учун дўзахиларнинг энг бадбахтларига алвон-алвон азоб берилар, бир азобга энди ўрганганда иккинчиси, аввалгисидан шиддатлироғи бошланар экан. Худди шу услубда жазоланадиган дўзахилардан бир тоифаси бу бўҳтончилардир. Улар аввалги ҳадисда зикр қилинган азобга энди кўникканларида бошқа тур азоб билан юзма-юз қоладилар. Имоми Абу Довуд Ибн Умар розияллоҳу анҳудан ривоят қилган ҳадисда Аллоҳ уларни «Аҳли дўзахнинг яраларидан оқиб тушган йирингдан бўлган масканга жойлаштиради», дейилган бўлса, бошқа бир ривоятда «Аллоҳ таоло уларни қиёмат кунида ўтга солиб эритиши ҳақдир», дейилган.\nБўҳтон нақадар даҳшатли жиноят эканлигини тўла англаш учун имом Аҳмад ибн Ҳанбал Абу Ҳурайра розияллоҳу анҳудан ривоят қилган ҳадисга назар солишнинг ўзи кифоя. У ҳадисда пайғамбаримиз соллаллоҳу алайҳи васаллам : «Беш нарсанинг каффорати (ювиб юборадигани) йўқ: Аллоҳга ширк келтириш, ноҳақ одам ўлдириш, мўмин кишига бўҳтон қилиш, урушдан қочиш ва ёлғон қасам билан ноҳақдан мол ишлаб олиш», деганлар. Аллоҳга ширк келтириш ва ноҳақдан одам ўлдиришнинг нақадар катта жиноят эканлигини ҳамма яхши билади. Ушбу ҳадисда бўҳтон ҳам ўша гуноҳлар билан бир сафга қўйилмоқда. Маълумки, Аллоҳга ширк келтириш каффорати йўқ – кечирилмас гуноҳдир. Бўҳтон ҳам ана шундай гуноҳ эканини ушбу ҳадиси шарифдан билдик.\nИсломда, бўҳтончиларнинг бу дунёда тайин қилинган жазолар билан жазолаб, охиратда бўладиган жазодан шунчаки қўрқитиб қўйилавермайди. Балки жамоатчилик ҳам ушбу тажовузкорликка қарши курашга чақирилади. Чунки бўҳтон фақат жабрланган, яъни бўҳтонга учраган шахсгагина зарар келтирмайди. Бўҳтондан бутун бошли жамият зарар кўради. Бўҳтончи золимлар баъзи ўзига ёқмаган шахслар устига бўҳтон тошини ёғдириб ёмонотлиқ қилганидан сўнг, жамоатчилик ҳам қўшилиб бўҳтонга шерик бўлаверса ёки индамай тураверса, бирин-кетин ҳамма бу балога учрайверади. Кишилар ўзига ёқмаганларни йўқотиш учун осон йўл топиб оладилар. Оқибатда яхшилар йўқ бўлиб, ҳамма нарса бўҳтончи, ёмонларнинг қўлига ўтиб қолади. Охир-оқибат у жамият таназзулга учрайди. Тараққиётдан орқада қолади ва бошқа мусибатларга гирифтор бўлади. Ана шунинг учун ҳам Исломда жамоатчилик бўҳтонга қарши фаол бўлишга чақирилади.\nИмоми Термизий Абу Дардо розияллоҳу анҳудан ривоят қилган ҳадисда Пайғамбаримиз соллаллоҳу алайҳи васаллам : «Ким ўз биродарининг обрўсини ҳимоя қилса, қиёматда Аллоҳ таоло унинг юзини дўзах ўтидан ҳимоя қилади», деганлар. Демак, биродарини ғийбатчининг ғийбатидан, бўҳтончининг бўҳтонидан ҳимоя қилиш ҳар бир инсоннинг мусулмонлик бурчи экан. Ўзига бу дунёю у дунёнинг бахтини касб қилишга имкон берар экан.\nИмоми Абу Довуд Жобир ибн Абдуллоҳ ва Абу Талҳа Ансорий розияллоҳу анҳумлардан ривоят қилган ҳадиси шарифда бир кишининг обрўси ва ҳуқуқини ҳимоя қилмасликнинг ёмонлиги баён қилиниши билан бирга ҳимоя қилишнинг савоби ва яхшилиги ҳам баён этилади. Расулуллоҳ соллаллоҳу алайҳи васаллам: «Қайси бир мусулмон бошқа бир мусулмонга ҳуқуқи поймол қилинаётганда, обрўси тўкилаётганда ёрдам бермаса, у Аллоҳнинг ёрдамига муҳтож бўлган жойда, Аллоҳ уни ҳам ёрдамсиз қўяди. Қайси бир мусулмон бошқа бир мусулмонга обрўси тўкилаётганда ва ҳуқуқи поймол қилинаётганда унга ёрдам берса, у ёрдамга муҳтож бўлган жойда Аллоҳ унга ёрдам беради», деб марҳамат қиладилар.\nУшбу ҳадиси шариф ва шунга ўхшаш бошқа ҳадислардан, бўҳтонга учраган одамга ёрдам бериш, унинг обрўсини ҳимоя қилиш ҳар бир мусулмоннинг бурчи эканлиги ҳукми келиб чиқади.\nШундай экан, ёрдам бериш, ҳеч бўлмаса, жимтуришнинг ўрнига, «юқоридан буйруқ бўлди», деб бегуноҳ одамлар усгига бўҳтон тошини ёғдирганларнинг ҳоли нима бўлади?! Ахир, уларларнинг «Юқоридан буйруқ бўлган эди», деган баҳонаси ҳеч қаерда ўтмайди- ку?! Бу ҳақида собит исломий қоида бор: Пайғамбаримиз соллаллоҳу алайҳи васаллам :\nلَا طَاعَةَ لِمْخْلُوقٍ فِي مَعْصِيَةِ الْخَالِقِ\n«Холиққа маъсият-гуноҳ бўладиган ишларда махлуққа итоат қилиш йўқ!» деганлар. Ушбу қоидага биноан ҳеч кимнинг «бу бировнинг буйруғи» деб Аллоҳнинг олдида гуноҳкор бўладиган ишни қилишга ҳаққи йўқ. Агар шундай ишни қилса, буюрган ҳам, буйруқни бажарган ҳам ўзига яраша жазосини тортади.\nАллоҳ таоло ҳаммамизни қуруқ бўҳтондан асрасин!\nБўҳтончиларга ҳам инсофу тавфиқ берсин! Омин!!!


Энди Қозоғистонда жониворларни азоблаганлар 2 йилгача қамалиши мумкин\n5 Январь 18:33\nNUR-SULTAN. Kazinform – Қозоғистонда ҳайвонларга тажовуз қилганлар 2 йилгача озодликдан маҳрум этилиши мумкин. Бу ҳақда ҚР Экология, геология ва табиий ресурслар вазири Мағзум Мирзағалиев маълум қилди, деб хабар беради Kazinform мухбири.\n«Одамлар нега ҳайвонларга нисбатан шафқатсиз муносабатда бўлишлари аниқ эмас. Буни оқлаш мумкин эмас. Ҳар куни ижтимоий тармоқларда мантиқсиз ҳаракатлар эълон қилинади. Биз оққушни бўққан, итбалиқларни калтаклаган, итни ҳақоратлаганларни кўрдик. Шунга ўхшаш фактлар жуда кўп. Шунинг учун жазони кучайтириш керак», - деди Мағзум Мирзағалиев.\nВазирнинг сўзларига кўра, бугунги кунда Жиноят кодексининг 316-моддаси («Ҳайвонларга шафқатсизлик») бўйича жазони кучайтириш таклиф этилмоқда.\n«Жарималар кўпаяди, ҳатто қамоқ жазоси тайинланиши ҳам мумкин. Яқинда ушбу қонун лойиҳаси Мажлисга юборилди. Бундан ташқари, депутатлар ва ҳайвонларни ҳимоя қилиш бўйича фаоллар билан биргаликда ҳайвонларни муҳофаза қилиш тўғрисидаги қонун лойиҳаси ишлаб чиқилди. Уни амалга ошириш ҳайвонларга инсоний ва масъулиятли муносабатда бўлишни таъминлайди. Ҳар хил тоифадаги ҳайвонларни парвариш қилиш бўйича умумий ва махсус талаблар белгиланади. Шу билан бирга, ҳайвонларга нисбатан ҳар қандай шафқатсизлик учун жавобгарлик илова қилинган қонун билан таъминланган», - деди вазир.\nТаъкидлаш жоизки, янги ҳужжатда ёввойи, уй, хизмат ва қишлоқ хўжалиги ҳайвонларига нисбатан шафқатсизликнинг олдини олиш бўйича батафсил чоралар келтирилган. Ветеринария ёрдами, тегишли парвариш ва ҳайвонларни кўнгил очиш мақсадида ишлатиш қоидалари тасдиқланди. Ҳайвонларга нисбатан шафқатсизликни тарғиб қилиш тақиқланади.\n#Жамият #ҚР Экология, геология ва табиий ресурслар вазирлиги #Қонун лойихаси


Статистика 22.05.2020 13:54\nИқтисодий ислоҳотлар амалга оширилмоқда\nТошкент шаҳрида 2020 йил январь-апрель ойларида хизматлар соҳаси ривожланиши\nРеспубликада амалга оширилаётган иқтисодий ислоҳотлар хизматлар соҳасини жадал ривожлантириш имконини бермоқда. Натижада 2020 йил январь–апрель ойларида хизматлар ишлаб чиқариш ҳажми 21 227,8 млрд. сўмни ташкил этиб, ўтган йилнинг мос даврига нисбатан ўсиш суръати 101,6 фоизини ташкил этди.\nБозор хизматларининг салмоқли ҳажми молиявий хизматлар, транспорт хизматлари, алоқа ва ахборотлаштириш хизматлари ва таълим соҳасидаги хизматларда кузатилмоқда. Валюта сиёсатини эркинлаштириш, истиқболли инвестиция лойиҳаларини кредитлаш кўламини кенгайтириш, шунингдек, молиявий ташкилотлар томонидан инновацион хизматларни кўрсатиш бўйича амалга оширилган ислоҳотлар молиявий хизматлар ҳажмини ошишига таъсир кўрсатди. Молиявий хизматларнинг ҳажми ўтган йилнинг шу даврига нисбатан 28,1 % ўсиб, 7 272,4 млрд. сўмни ташкил этди (жами хизматлардаги улуши 34,3 фоизни ташкил қилади).\n2020 йил январь–апрель ойларида транспорт хизматлари ҳажмини ошишига таъсир қилган омилларидан бири йўловчи ва юкларни ташиш хизматларига бўлган талабнинг ошиши ҳисобланади.\nТранспорт хизматлари умумий ҳажмида энг катта улушни автомобиль транспорти орқали кўрсатилган хизматлар (62,7 фоиз) эгаллайди. Бу унинг ҳаракатчанлиги, юкларни (йўловчиларни) йўлда бошқа транспортга қўшимча юкламасдан (ўтказмасдан) “Эшикдан эшиккача” етказиб беришда қулайлиги, транспорт воситасини ҳаракатлантиришда мустақиллиги билан изоҳланади.\n12,4 % ўсиб, 2 003,2 млрд. сўмни ташкил этди (жами хизматлардаги улуши 9,4 % ташкил қилади).